ועדת החינוך, התרבות והספורט, כנסת 25, פרוטוקול מספר 139, 2024-01-16 00:00

יוסף טייב: בוקר טוב, אני מתכבד לפתוח את ישיבת ועדת החינוך, התרבות והספורט בנושא: הצעת חוק פיקוח על בתי ספר (תיקון – איסור העסקת מורשעי ותומכי טרור ופיקוח על תכני הלימו8ד למניעת הסתה), התשפ"ג–2023

יוסף טייב:  הצעת חוק של חבר הכנסת עמית הלוי וחבר הכנסת צביקה  פוגל

יוסף טייב:       שוב, הותר לפרסום הבוקר ואנחנו שולחים את תנחומנו למשפחת הנופלים בכלל, ושל הנופל בפרט

יוסף טייב:  מתפללים להחלמתם המהירה של חיילינו, וכמובן, פועלים ומתפללים להשבתם במהרה של כלל החטופים, מקווים גם בריאים ושלמים

יוסף טייב:      לפני שאנחנו צוללים לתוך הצעת החוק – אנחנו מדברים על הצעת חוק בהכנה לקריאה ראשונה - אני רוצה להגיד שגם מאחורי הקלעים היה שיתוף פעולה בין המשרדים לבין המציע, חבר הכנסת עמית הלוי

יוסף טייב:  אני מבין שיש עדיין דברים פתוחים ולא הגענו להבנות בכל הנושאים

יוסף טייב:  יש נושאים רבים, חלקן הוצעו על ידי המציע, ולכאורה הייתה איזושהי הבנה עם משרד החינוך

יוסף טייב:  אני מבין שמשרד המשפטים יש לו מספר התנגדויות, לפי מה שהבנתי מהיועצת המשפטית, ואנחנו נצלול

יוסף טייב:  הכיוון והרצון, במידה ונגיע להבנות ולהסכמות, הוא לנסות להגיע להצבעה עוד היום, אם נצליח

יוסף טייב:  יש נושאים שנצטרך לצלול ולהתמקד בהם בדברי ההסבר כדי לדון בהם בקריאה שנייה ושלישית, כדי לחייב את הוועדה

יוסף טייב:  אני חושב שהצעת החוק מבורכת

יוסף טייב:  אנחנו נמצאים בתקופה, לצערנו, שהאויב היכה בנו ללא הבדלים וכמובן, ברגעים כאלה אנחנו צריכים להיות באפס סובלנות

יוסף טייב:  אמרנו את זה כלפי המוסדות להשכלה גבוהה, ואנחנו אומרים את זה גם כלפי המוסדות שהם תחת משרד החינוך, באופן ישיר או באופן עקיף

יוסף טייב:  לכן, הצעת החוק הזאת צריכה להתקדם, כמובן, בהבנות ובהסכמות רחבות ככל שניתן

יוסף טייב:  מירה, את רוצה לתת רקע? אחרי זה ידבר המציע

נירה לאמעי רכלבסקי: ניתן רקע לדיון לטובת חברי הכנסת, מאחר שעבר זמן מהדיון הקודם

נירה לאמעי רכלבסקי:  בעצם, הצעת החוק מהווה מיזוג של שתי הצעות חוק, אחת של חבר הכנסת צביקה ופוגל ושל חבר הכנסת עמית הלוי

נירה לאמעי רכלבסקי:  ועדת שרים לחקיקה, באופן לא אופייני, ביקשה שנמזג את הצעות החוק, על אף שהן באותו נושא, אבל מראש לא היו בהן אותם הסדרים

נירה לאמעי רכלבסקי:  ההצעה של חבר הכנסת פוגל התייחסה לחוק חינוך ממלכתי, שחל על עובדי מדינה; של חבר הכנסת הלוי חלה על חוק פיקוח על בתי ספר, וחלה על חוק על עובדי בעלויות

נירה לאמעי רכלבסקי:  הבנו מה שוועדת שרים ביקשה, והיא גם ביקשה שהמיזוג יהיה כאשר הנוסח של חבר הכנסת עמית הלוי הוא זה שמוביל

נירה לאמעי רכלבסקי:  מה שנקרא מוביל במיזוג מבחינה מהותית

נירה לאמעי רכלבסקי:       הצעות החוק מוזגו בחודש יולי, בדיון הראשון של הוועדה, והצעת החוק המקורית של חבר הכנסת הלוי נמצאת בנוסח של הצעת החוק שעלה לאתר, ונמצא גם בפניכם

נירה לאמעי רכלבסקי:  היא נמצאת בסוף כי היא עברה שינויים רבים, וניסחנו אותה מחדש

נירה לאמעי רכלבסקי:  הטקסט שמחוק בסוף הנוסח שנמצא בפניכם, הוא הטקסט המקורי של ההצעה

נירה לאמעי רכלבסקי:  רוב הנקודות שבהצעת החוק המקורית מופיעות גם בנוסח הנוכחי, רק בשינויי נוסח

נירה לאמעי רכלבסקי:  מדובר באיסור מתן אישור העסקה לעובדי הוראה, שמועסקים על ידי בעלויות, אם הורשעו בעבירות טרור

נירה לאמעי רכלבסקי:  אני אומרת את זה בהרחבה, כי דייקנו את ההגדרה

משה טור פז: סליחה, את יכולה לכוון אותנו לאיזה מארבעת הניירות את מתייחסת?     

נירה לאמעי רכלבסקי: מה שאתם מחזיקים הוא נוסח של הצעת חוק שעבר כבר שינוי

נירה לאמעי רכלבסקי:  בסופו יש נוסח של ההצעה המקורית, שמחוק כרגע כי ניסחנו מחדש

מיכל מרים וולדיגר: זה הכי עדכני?     

נירה לאמעי רכלבסקי: נכון

נירה לאמעי רכלבסקי:  היתר אלו החוקים שאנחנו מתקנים שהטמעתי בהם את הנוסח של השינויים, כדי שתוכלו להבין במה מדובר

יוסף עטאונה: לגבי השינויים שאת מציעה בנוסח החדש, אחרי כל התיקונים - - -     

נירה לאמעי רכלבסקי: לא אני מציעה

יוסף עטאונה: מה הפער בין המקורי לבין זה?     

יוסף טייב: אנחנו נצלול ונחדד את הדברים

נירה לאמעי רכלבסקי: ההסדר השני הוא התליית אישור העסקה במקרים של כתב אישום בעבירת טרור, וברמה המינהלית, אם מנכ"ל משרד החינוך שוכנע שהייתה הזדהות עם ארגון טרור

נירה לאמעי רכלבסקי:  אלה שני הסדרים בהצעת החוק המקורית שגם מקבלים מענה בנוסח הנוכחי, שוב, בניסוח קצת אחר

משה טור פז: הסיבה שאנחנו מתעכבים על כך שקטין כולל גם תלמיד, היא כדי לכלול תלמידים מעל גיל 18?     

נירה לאמעי רכלבסקי: כן, בדיוק

נירה לאמעי רכלבסקי:  הנושא השלישי הוא בדיקות שב"כ

יוסף עטאונה: סליחה, לפני שמתקדמים

יוסף עטאונה:  אם זה קיים בחוק שהיה לגבי סמכות המנכ"ל, מה השינוי?     

נירה לאמעי רכלבסקי: תכף נצלול ותראו את הנוסח שנמחק והנוסח החדש

נירה לאמעי רכלבסקי:  הנוסח עכשיו מתייחס ספציפית לעבירות טרור ולהתנהגות שעולה כדי הזדהות עם ארגון טרור באיזשהו רפרנס לחוק המאבק בטרור

יוסף עטאונה: אבל זה היה בחוק

משה טור פז: ככל שמקרים כאלה הגיעו לבית המשפט, בית המשפט התקשה ליישם את זה על סמך החוק הקיים

יוסף טייב: יותר מזה, הצעת החוק המוצעת נותנת אפשרות למנהל הכללי להוביל לפיטורים מינהליים, גם ללא הרשעה

יוסף טייב:  אמרתי את זה בצורה ברורה

נירה לאמעי רכלבסקי: חבר הכנסת עטאונה, היה הסדר בחוק הפיקוח שדיבר על השפעה מזיקה לגבי עובדי בעלויות, ומשרד החינוך השתמש בו, בין היתר, גם למקרים של הסתה

נירה לאמעי רכלבסקי:  כאן אנחנו עושים חידוד בחוק

משה טור פז: בתור מנהל מנח"י נתקלתי במספר מקרים של אנשים, שהייתה טענה נגדם לעבירה מסוג עבירות טרור

משה טור פז:  היו מקרים, אכן אבסורדיים, שבהם בית המשפט, או אפילו לפני כן, מערכת החינוך, לא יכלו להוציא אותם מהמערכת בגלל שהחוק לא תאם את זה

משה טור פז:  במובן הזה אני מזדהה עם הרצון לתקן את החוק

משה טור פז:  אני חושב שהוא נדרש ככלי עבודה

משה טור פז:  כל עוד משרד החינוך ועיריית ירושלים אומרים שהתיקון הזה נותן כלים בידי המערכות לטפל באדם שעוסק בטרור, אני חושב שזה דבר שכולם צריכים לברך עליו

נירה לאמעי רכלבסקי: יש לציין שזאת לא הייתה העמדה המקורית שלהם

משה טור פז: אני יודע

משה טור פז:  עשיתם בזה כמה תיקונים

נירה לאמעי רכלבסקי: בתחילת הדיון הם אמרו שמבחינתם יש להם מספיק כלים

משה טור פז: תסבירי מה השינוי שקרה

נירה לאמעי רכלבסקי: אולי הם יסבירו

נירה לאמעי רכלבסקי:  אני רוצה לומר מה היה בהצעת החוק המקורית ולא נמצא כרגע על הפרק –  בדיקות ביטחוניות של השב"כ כבדיקות מחייבות להעסקה של מורים

נירה לאמעי רכלבסקי:  הדבר הזה לא נמצא על הפרק כרגע, והעמדה שהובעה כאן מבחינת השב"כ הייתה שאין היתכנות לכזה דבר במערכות שיש להם כרגע

נירה לאמעי רכלבסקי:  אין היתכנות לבצע בדיקה שתהיה אפקטיבית ותוכל לתת מידע

משה טור פז: הכוונה לבדיקה מסננת לכל מורה באשר הוא

נירה לאמעי רכלבסקי: בוודאי

נירה לאמעי רכלבסקי:  הרי אנחנו לא בודקים מורים מאוכלוסיות מסוימות

יוסף טייב: הרי זה היה קיים בעבר

נירה לאמעי רכלבסקי: מאחר שנציגי השב"כ לא נמצאים כאן, למיטב הבנתי, אני רק חוזרת על העמדה שהם הביעו כאן בוועדה

משה טור פז: בזמן השלטון הצבאי במדינת ישראל, כל אדם מהאוכלוסייה הערבית שרצה להתקבל לחינוך, עבר איזושהי בדיקה ביטחונית

נירה לאמעי רכלבסקי: עד 2009

יוסף טייב: עד 2009 זה היה קיים

יוסף טייב:  אתה הולך רחוק מדיי

משה טור פז: לא, לא

משה טור פז:  אני לא הולך רחוק בכוונה, כי זאת תקופת ביניים

משה טור פז:  בכל שנה נכנסים למערכת החינוך למעלה מ-10,000 אנשי הוראה

משה טור פז:  יש יגידו 20,000 – תלוי מה אתה סופר בפטור ובמוכר שאינו רשמי

משה טור פז:  אם אתה מחיל את החוק הזה על כולם וככה ראוי, כל אחד מ-10,000 או מ-20,000 – נתווכח על המספר – צריך לעבור בדיקה כזאת

משה טור פז:  זה באמת סדר גודל מאוד מאוד גדול, והמערכות צריכות להוכיח שהן יודעות - - -     

נירה לאמעי רכלבסקי: אני אעדכן את חברי הוועדה שיש בדיקה שמתבצעת כרגע או בוצע חלק ממנה על ידי השב"כ כדי לבדוק היתכנות

נירה לאמעי רכלבסקי:  כרגע, מבחינתם, במערכות שלהם, היתכנות היא לא משהו שקיים

נירה לאמעי רכלבסקי:  גם אם נעביר את זה בחוק, מבחינתם הם לא יכולים לעשות את זה כרגע

עמית הלוי: זה לא נכון, נירה, אבל זה לא משנה

עמית הלוי:  לא היית בדיון, זה לא נכון

עמית הלוי:  זה לא נכון, אבל אני אבהיר עוד מעט

עמית הלוי:  תסיימי ואני אבהיר את הדברים

נירה לאמעי רכלבסקי: יתרה מכך, העמדה שלהם הייתה שהם לא רוצים עובדי הוראה

נירה לאמעי רכלבסקי:  זאת עמדה שהם הביעו כאן בדיון

נירה לאמעי רכלבסקי:  יש פרוטוקול, ואני חוזרת לטובת הסדר הטוב על מה שהיה בדיון עד כה

נירה לאמעי רכלבסקי:  כרגע, ההסדר הזה לא מופיע בנוסח

נירה לאמעי רכלבסקי:  דבר נוסף שירד כבר בוועדת שרים לחקיקה זה נושא תוכניות הלימודים

נירה לאמעי רכלבסקי:  ועדת שרים לחקיקה לא אישרה את זה, כשהיא אישרה את הצעת החוק לקריאה טרומית

גלעד קריב: גברתי היועצת המשפטית, נוכל לקיים התייחסות למצב המשפטי הקיים לפני אישור ההחלטה? מה המצב המשפטי הקיים היום מבחינת ארגז הכלים של משרד החינוך או של רשויות החינוך המקומיות לטיפול בתופעה של התנהגות – גם בהקשר של עבירות הזדהות עם טרור, אבל גם בהקשר של עבירות אחרות? מה ארגז הכלים במקרה שאין הרשעה? לפעמים בית משפט מחליט לא להרשיע כי יש עסקה עם הפרקליטות שלא תהיה הרשעה

גלעד קריב:  ועדיין, האדם לא מתאים

גלעד קריב:  אני רוצה להבין את המצב המשפטי הקיים היום לפני שנבין איזה עוד קומות צריך לבנות, וגם מה הדלתא בין העבירות הללו לבין עולם שלם של עבירות שאני יכול לחשוב עליו

גלעד קריב:  אפשר לדבר על עבירות מין, אבל אני יכול לחשוב על עוד עבירות

מיכל מרים וולדיגר: יש הבדל בין תעודת יושר של המשטרה, כמו בעבירות מין, שהם נותנים לך, לבין משהו של השב"כ

גלעד קריב: זה בדיוק העניין

גלעד קריב:  הרי ברור לכולם שאדם שהורשע, משרד החינוך צריך להפעיל שיקול דעת

גלעד קריב:  אפילו אפשר לומר שאדם שהוגש נגדו כתב אישום והוא עדיין בחזקת חף מפשע, אפשר לשאול האם בנסיבות מסוימות ראוי להתלות את עבודתו

גלעד קריב:  אולי להמשיך לשלם לו משכורת ושיישב בבית, אבל אפשר לחשוב, נכון? אבל יש טריטוריה, כמו שאמר משה, שבה משיקולים פליליים גרידא, אדם לא מורשע

גלעד קריב:  הגיעו איתו להסדר טיעון מסוים, הוא לא מורשע, ועדיין אתה רוצה לתת למשרד החינוך כלים מסוימים במקרים מיוחדים

גלעד קריב:  נניח, האדם הזה לא יכול להמשיך בתפקיד הוראה

גלעד קריב:  זה נכון להזדהות עם טרור, אבל נאמר שאדם יש לו דפוס התנהגות אלים מול השכנים שלו, לא קשור לעבירות מין, ואפילו לא עבירות נגד קטינים, ומשיקולים של התחשבות בנסיבות חייו, הפרקליטות לא העמידה אותו לדין

גלעד קריב:  לגיטימי שבמשרד החינוך יבואו ויאמרו: אנחנו רוצים לבחון את התאמתו

גלעד קריב:  אין היום ארגז כלים כזה? זה מה שאני מנסה להבין

נירה לאמעי רכלבסקי: אני מניחה שמשרד החינוך ירצה להסביר את המצב

יוסף עטאונה: גלעד, יש דבר כזה

יוסף עטאונה:  גם מי שמורשע אפילו בתקיפה סתם, גם אם בהסדר הוא לא מורשע, עדיין יש בית דין משמעתי של עובדי מדינה, של עובדי ציבור, שמוזמנים לשם ומטפלים

יוסף עטאונה:  דבר נוסף, רציתי להוסיף לדיון שהרי מי שמורשע בעבירת הסתה או בתמיכה בטרור, וגם משרד החינוך יכול להעיד, אין אף מורה בכל מערכת החינוך הערבית שהורשע ונמצא בתוך המערכת

יוסף עטאונה:  אחד

יוסף עטאונה:  לא קיים

משה טור פז: חבר הכנסת עטאונה, למה אתה מדבר על מערכת החינוך הערבית? אחרי שנת 96', אחרי הרצח - - -     

עמית הלוי: זה לא היה בחוק

יוסף עטאונה: זאת מהות העניין

יוסף עטאונה:  מה זה אזרח? זאת מהות העניין

משה טור פז: הסיפור פה הוא לא רק האוכלוסייה הערבית

יוסף עטאונה: החוק הקיים נותן מענה

משה טור פז: חבר הכנסת עטאונה, בוא נהיה ענייניים

משה טור פז:  אחרי שנת 96' - - -     

קריאות: - - -     

משה טור פז: רגע, תקשיב, תקשיב

יוסף עטאונה: בהצעת החוק הזאת אין שום דבר ענייני

יוסף עטאונה:  - - - לציבור שלם של מערכת חינוך? זה פופוליזם, זה פופוליזם

מיכל מרים וולדיגר: בוא נשמע

מיכל מרים וולדיגר:  איך אפשר פופוליזם לפני ששמענו? בוא נשמע ואחר כך נראה

יוסף עטאונה: אנחנו היינו בדיון

עמית הלוי: לא קראת את החוק

יוסף עטאונה: תאמין לי, רק קראתי את הצעת החוק והבנתי למה אתה מכוון

משה טור פז: אחרי שנת 96', אחרי הרצח המזעזע של ברוך גולדשטיין, היו מספר מורים במערכת החינוך, שאני מכיר – אפילו אני אומר, באופן אישי – שהזדהו עם הבן אדם שהיה ברשימת כך

משה טור פז:  כידוע, כך הוא ארגון טרור

משה טור פז:  כך נקבע על ידי מדינת ישראל

משה טור פז:  מערכת החינוך התקשתה בזמנו להוציא את המורים האלה מתוך מערכת החינוך, מכל מיני סיבות שקשורות בתכולת החוק

משה טור פז:  חבר הכנסת עטאונה, כשאנחנו עוסקים בטרור, טרור הוא טרור, בין אם הוא מצד ערבי או מצד יהודי

משה טור פז:  כמי שישב במערכת החינוך אני אומר לך, שהיה קושי ביישום החוק, ואם כולנו נסכים, כמו שאמרת, שאנחנו לא רוצים שאדם שנחשד בטרור או הורשע בטרור יהיה מורה בישראל, הדבר הזה חל על כל חלקי האוכלוסייה בישראל

משה טור פז:  נדמה לי שאנחנו  חברי הכנסת בלי פוזיציה פוליטית, יכולים להסכים על זה

יוסף עטאונה: אבל לזה יש חוק קיים

מיכל מרים וולדיגר: הוא אומר לך שהוא לא מיושם

משה טור פז: כמי שנדרש ליישם אותו, התקשיתי ליישם אותו

יוסף טייב: חברים, תודה רבה

יוסף טייב:  לירון, אם אתה יכול לענות לחבר הכנסת קריב מה ארגז הכלים הקיים לפני הצעת החוק הקיימת

יוסף טייב:  אחרי זה עמית ידבר

לירון ספרד: נתחיל בגילוי נאות, שחבר הכנסת קריב, לפני שהוא היה חבר כנסת, חיתן אותי

גלעד קריב: זה במענה לשר דודי אמסלם אתמול בערב

לירון ספרד: זה רק למען הגילוי הנאות

לירון ספרד:       לגבי סל הכלים שעומד בפני משרד החינוך בנוגע לעובדי הוראה – יש שני סוגים של עובדי הוראה: יש עובדי הוראה שמועסקים על ידי המדינה ויש עובדי הוראה שמועסקים על ידי הבעלויות

לירון ספרד:  כלומר, כל אותם מוסדות חינוך שפועלים ברישיון שניתן להם ממנכ"ל משרד החינוך

לירון ספרד:  לגבי עובדי הוראה שמועסקים על ידי המדינה, על ידי משרד החינוך, הכלי המשמעתי שיש בעניינם הוא חוק שירות המדינה (משמעת), וככל שהם ביצעו עבירה, בין היתר גם הפרו את האמון שיש לעובד מדינה כלפי הציבור - - -     

גלעד קריב: עבירת משמעת, לא עבירה פלילית

לירון ספרד: עבירת משמעת

לירון ספרד:  עבירה פלילית, אתה קורא אותה לתוך עבירת משמעת

גלעד קריב: אבל אתה לא צריך להגיע לרף הפלילי

לירון ספרד: לא חייב להגיע לרף הפלילי, ובמקרים המתאימים אפשר באמצעות חקירת משמעת, הגשת קובלנה, להגיע להליך בבית דין משמעתי, שיש בו סטנדרט מאוד גבוה, מה שנקרא כמעט כמו ברף הפלילי בבית הדין למשמעת של עובדי המדינה

לירון ספרד:  זה באשר לעובדי מדינה

לירון ספרד:  זאת הדרך לטפל בהם משמעתית, כשיש אירוע של הסתה

נירה לאמעי רכלבסקי: לירון, אולי רק תגיד שיש לכם התראות על פתיחה בחקירה והגשת כתבי אישום

נירה לאמעי רכלבסקי:  זה קריטי שיבינו

לירון ספרד: אני אתייחס לזה בסוף

לירון ספרד:  לגבי עובדי בעלויות, אני אתייחס בעיקר למוכר שאינו רשמי, וזאת המסה המרכזית

לירון ספרד:  הם כפופים להוראות שיש בפרק ג' לחוק פיקוח על בתי ספר, שקובע מהן העילות שבגינן יכול מנכ"ל משרד החינוך לשקול את ביטול אישור ההעסקה שלהם, או לא לתת להם לכתחילה אישור העסקה

לירון ספרד:  כשאנחנו מדברים על הרף הפלילי, יש שם סעיף ברור שמדבר גם על עבירות נגד ביטחון המדינה, הרשעה,  וגם הרשעה בעבירות אחרות שיש עימן קלון, ובגין הרשעתן, אותו עובד הוראה עוד לא ראוי להיות עובד חינוך

לירון ספרד:  כשאנחנו מדברים על הרף המינהלי, שהוא לא דווקא הרף הפלילי, יש את סעיף 16(ב)(3), שאומר אם הוכח שיש בהתנהגותו של העובד משום השפעה מזיקה על תלמידים

לירון ספרד:  ככל שעובד הוראה מתבטא בצורה לא תקינה, לרבות עידוד, שבח או פרסום דבר הסתה, אפשר לקרוא לתוך סעיף 16(ב)(3) את הקריאה הזאת ולנקוט בהליך של ביטול אישור העסקה

נירה לאמעי רכלבסקי: ביטלתם בעבר אישור העסקה?     

לירון ספרד: ביטלנו

לירון ספרד:  היו הליכים שבוטלו בשל השפעה מזיקה

לירון ספרד:  גם על עובדי הרשויות המקומיות חל חוק הפיקוח

גלעד קריב: חוק הפיקוח, לא חוק המשמעת

לירון ספרד: חוק הפיקוח חל עליהם, אבל לרשויות המקומיות יש גם חקיקה ספציפית – חוק הרשויות המקומיות (משמעת)

לירון ספרד:  המצב הבעייתי כרגע לגביהן, הוא שבית הדין למשמעת של עובדי הרשויות המקומיות לא פעיל מזה זמן

לירון ספרד:  אני מבין שיש פה עניינים של תקציב וכו', והוא לא פעיל, כך שהרשויות נעדרות היום כלי משמעותי כדי לטפל משמעתית בעובדים

מיכל מרים וולדיגר: החוק קיים ואין מימון לחוק?     

גלעד קריב: לא שאין מימון לחוק

לירון ספרד: בית הדין לא פועל כרגע

נירה לאמעי רכלבסקי: חשוב לומר שהרשויות המקומיות קיבלו בתיקון האחרון לחוק המרשם הפלילי את האפשרות להיות מחוברות למרשם הפלילי, ולקבל התראה על עובדי הרשויות המקומיות, גם כשנפתחת נגדם חקירה, בדומה למה שיש למשרד החינוך

נירה לאמעי רכלבסקי:  הם כרגע בונים את המערכת הזאת

נירה לאמעי רכלבסקי:  אולי סיימו, אני לא יודעת

לירון ספרד: אני אתייחס לשתי הנקודות הללו

לירון ספרד:  בהחלט, היו בעבר מקרים שבהם, בגין השפעה מזיקה, בגין התבטאויות חמורות או בגין זיקה לארגוני טרור או הזדהות עם אידאולוגיה קיצונית בוטל אישור ההעסקה בבעלויות

לירון ספרד:  לפעמים זה על בסיס מידע גלוי, לפעמים זה על בסיס מידע ביטחוני שהגיע למשרד החינוך באמצעות שירותי הביטחון

לירון ספרד:  כלומר, היו בהחלט מקרים כאלה, ואפילו הגיעו לערכאות משפטיות

מיכל מרים וולדיגר: הערכאות המשפטיות אישרו את הביטול?     

לירון ספרד: כן

לירון ספרד:  היו גם הליכים של ביטול רישיון לבית ספר, שהייתה בו הזדהות עם ארגון חמאס וכו'

לירון ספרד:  כלומר, היו ממש הליכים שכאלה

לירון ספרד:  כפי שנירה ציינה, משרד החינוך הוא המשרד הראשון שיש לו חיבור ישיר למערכת התראות בזמן אמת אל מול מערכת המידע הפלילי, המרשם הפלילי

לירון ספרד:  ככל שיש שינוי במידע הפלילי, כלומר אם נפתחה חקירה, הוגש כתב אישום או הורשע עובד הוראה שנמצא במערכות של המשרד, למוחרת היום אנחנו מקבלים את זה בהודעת פוש

גלעד קריב: זה כולל את הבעלויות?     

לירון ספרד: כולל את כל אוכלוסיות עובדי ההוראה בישראל היום

משה טור פז: למעט בתי הספר הפרטיים

מיכל מרים וולדיגר: יש לך נתונים מבחינת אחוזים?     

משה טור פז: כשאני אומר פרטי, אני לא אומר פרטי למה שהציבור קורא פרטי, אלא לאלה שאינם רשומים במרשם משרד החינוך, וכוללים לפי ההצהרה האחרונה שנאמרה בוועדה הזאת, ב-2016, כ-80,000 תלמידים

לירון ספרד: כלומר, אם זה מוסד חינוך שפועל לא ברישיון, או משרד חינוך שפועל ברישיון, אבל לא העביר את הדיווח על מצבת עובדי ההוראה שלו למשרד החינוך, אנחנו לא נקבל מידע

נירה לאמעי רכלבסקי: הצעת החוק הזאת לא תעזור לו

גלעד קריב: ובמקרה כזה, הבעיות שלנו עם המוסדות - - - הרבה יותר גדולות מהסיפור הזה

משה טור פז: אבל הן חופפות שני ציבורים ענקיים

נירה לאמעי רכלבסקי: וגם הצעת החוק הזאת לא תסדיר את התיקון

נירה לאמעי רכלבסקי:  חשוב להגיד את זה

לירון ספרד: מי שאנחנו לא יודעים שהוא עובד הוראה, אנחנו גם לא נדע לעשות לו בדיקות מידע פלילי

לירון ספרד:  חד-משמעית

גלעד קריב: אני באמת מנסה להבין כי אני חושב שהתכלית של החקיקה, יש בה היגיון

גלעד קריב:  אחרי האמירה שלך, האם אתם מאתרים דלתא דרמטית בארגז הכלים, ואיפה היא נמצאת?     

לירון ספרד: ראשית, זה נותן התייחסות ספציפית לעבירות הסתה וכו'

לירון ספרד:  נכון שאפשר לקרוא אותם גם היום ל-16(ב)(3), אבל הסעיף הזה הוא סעיף ספציפי שמדגיש את העניין

גלעד קריב: הוא מדגיש את העניין ברמה הדקלרטיבית

לירון ספרד: לגבי עובדי הוראה בחינוך הרשמי, יש פה תוספת חדשה שלא קיימת וזה התיקון לחוק חינוך ממלכתי

נירה לאמעי רכלבסקי: זה משהו שלא הספקתי להגיד

נירה לאמעי רכלבסקי:  זה משהו שהוספנו אותו ולא היה בהצעת החוק המקורית

נירה לאמעי רכלבסקי:  בגדול, פיטורים מינהליים במסגרת חוק חינוך ממלכתי לעובדי מדינה

נירה לאמעי רכלבסקי:  הסדר שלא קיים היום

לירון ספרד: שלא דרך בית הדין למשמעת, אלא דרך הליך משמעתי מינהלי בתוך משרד החינוך

נירה לאמעי רכלבסקי: אצל מנכ"ל משרד החינוך

גלעד קריב: שמאפשר לעקוף את ההסכמים הקיבוציים?     

נירה לאמעי רכלבסקי: לא, כי עדיין יש שימוע

נירה לאמעי רכלבסקי:  אגב, זה לא כולל רק בהקשר להסתה ולטרור

לירון ספרד: חשוב להדגיש שכל הליך במשרד החינוך, שבו מוטלת סנקציה או שוקלים להטיל סנקציה, כפוף תמיד לשימוע, לחובות המשפט המינהלי, לכללי הצדק הטבעי

לירון ספרד:  אין פה בכלל שאלה

נירה לאמעי רכלבסקי: יש לנו הצעת חוק מקבילה שהוועדה אישרה בכנסת הקודמת לקריאה שנייה ושלישית של שרן השכל

נירה לאמעי רכלבסקי:  היא הונחה במליאה, קיבלה דין רציפות ושם בדקנו את העניין לעומק לגבי עבירות מין או אלימות

נירה לאמעי רכלבסקי:  הייתה שם דלתא קשה מאוד ובכלל פער לגבי התנהגויות שלא הבשילו לכדי הליך פלילי

נירה לאמעי רכלבסקי:  הייתה בעיה קשה מאוד להשעות אפילו את העובדים האלה שחזרו לבית הספר אחרי שהם פגעו מינית

לירון ספרד: פחות בגלל עבירות טרור אלא בגלל עבירות לחשד לביצוע עבירה - - -     

נירה לאמעי רכלבסקי: כאן אנחנו עושים תיקון כללי גם לעניין הזה

מיכל מרים וולדיגר: אני עוד בשלב של הנתונים שנתת לנו, ואמרת: היו מקרים

מיכל מרים וולדיגר:  השאלה היא אם יש לנו אחוזים, כלומר כמה מקרים הגיעו ואתם סברתם שאכן צריך להוציא את האדם מהמערכת, וזה לא הצליח בגלל שבית המשפט החליט שזה לא מתאים

לירון ספרד: במקרים שבהם המשרד סבור שיש לבטל אישור העסקה מסיבות של טרור או הסתה, למרבית זיכרוני – אני מדבר עכשיו ממש על הסתה לטרור

לירון ספרד:  אני לא מדבר עכשיו על דברים שהם יותר במובן הרחב של חופש הביטוי

קריאה: אתמול היה מקרה כזה, של ברוכין

לירון ספרד: המקרה של ברוכין הוא מקרה אחר

יוסף טייב: לירון, לא צריך להתייחס לכל אמירת ביניים

לירון ספרד: אני רק אתייחס ואגיד, שבכלל לא היה הליך מוקדם במשרד החינוך

לירון ספרד:  ההליך שהיה בתיק ברוכין הוא אך ורק על ידי עיריית פתח תקווה

לירון ספרד:  המשרד בוחן עכשיו את החלטת בית הדין בבקשה לצו ביניים, ושוקל את הצעדים שלו

גלעד קריב: אדוני היושב-ראש, הסעיף של הפיטורים המינהליים

יוסף טייב: אנחנו נצלול לתוך זה כי זה חלק מהצעת חוק בהמשך

גלעד קריב: אני רוצה לומר שוב, שהוא נשמע כסעיף מאוד מאוד תקדימי

גלעד קריב:  אני מבין את הבעיה שיש לכם, אבל אז היה צריך בהיוועצות עם ארגוני המורים, אולי להתקין מסלול של השעיה, שאדם לא חוזר ללמד בכיתה עד בירור עניינו

גלעד קריב:  אבל לייצר פה מסלול שלא קיים בשום זירה אחרת של העסקה?     

נירה לאמעי רכלבסקי: הוא קיים כלפי עובדי הבעלויות

נירה לאמעי רכלבסקי:  כאן עובדי המדינה מופלים לטובה

יוסף טייב: בחוק הפיקוח הוא קיים ובממלכתי הוא לא קיים

יוסף טייב:  יש פה תיקונים לעשות

יוסף טייב:  חבר הכנסת עמית הלוי, בבקשה

עמית הלוי: תודה, בוקר טוב לכולם

עמית הלוי:  אני רוצה לפתוח, קודם כול, במסגור של הדיון הזה מבחינתי

עמית הלוי:  אמרת, נירה, שהצעת החוק שלי הוגדרה כמובילה של הדיון

עמית הלוי:  אני רוצה לומר משהו על סדרי הצעת החוק ועל סדרי החקיקה בכנסת

עמית הלוי:  אני אומר את זה לכל נציגי הממשלה כאן

עמית הלוי:  החוק היחיד, הנוסח היחיד שנמצא על הפרק בוועדה הזאת הוא הצעת חוק פרטית שאני מניח על השולחן

עמית הלוי:  היחיד

עמית הלוי:  היחיד

עמית הלוי:  ככה זה בכנסת

עמית הלוי:  זאת הצעת חוק פרטית

עמית הלוי:  זאת לא הצעת חוק של ממשלה

עמית הלוי:  הצעת חוק פרטית

עמית הלוי:  הנחתי אותה כאן על השולחן, קיימנו כמה דיונים

עמית הלוי:  היו הערות של משרדי ממשלה, ובראשן של משרד החינוך, שהוא המושא המרכזי של החוק

עמית הלוי:  קיבלתי מרכיב אחד ממה שביקש עורך הדין ספרד להוציא, והסכמתי לכך מכיוון שנעשית בדיקה של השב"כ

עמית הלוי:  את המרכיב הזה הסכמתי

עמית הלוי:  חוץ מזה, הדבר היחיד שנמצא עכשיו על הפרק זה הצעת החוק הזאת

עמית הלוי:  אתם מוזמנים לפתוח אותה

עמית הלוי:  היחיד מבחינתי

עמית הלוי:  אם לא, אפשר לסיים את הדיון כאן ועכשיו

עמית הלוי:  אין דבר כזה בכנסת - - -     

יוסף טייב: אין בעיה

יוסף טייב:  בוא נשלח אותה בחזרה לוועדת שרים ונראה אם היא מתקבלת

יוסף טייב:  עמית, אני אתן לך להשיב, אבל בסוף אנחנו רוצים להגיע להבנות

נירה לאמעי רכלבסקי: אנחנו עדיין חייבים לתאם עם משרד המשפטים

יוסף טייב: אם לא רוצים להגיע להבנות, בוא נחזיר אותה כמו שהיא לוועדת שרים, ונראה אם היא מתקדמת

עמית הלוי: קודם כול, להצעת החוק הזאת, מילה במילה ולא אחרת, קיבלתי את הסכמתו המלאה של שר החינוך, אחרי שהוא קרא אותה בעיון וישב איתי עליה

עמית הלוי:  הוא היה בוועדת שרים וזה לא עלה פיזית בגלל שהיה שם איזה תיאום עם משרד העבודה, וגם זה, כידוע לך, נפתר אתמול, ושר העבודה הודיע שהוא מוכן, שאם יש דברים במחלוקת, הם ידונו לקראת קריאה שנייה ושלישית

עמית הלוי:       הדבר היחיד שתהיה עליו פה הצבעה הוא על הצעת החוק הזאת

עמית הלוי:  כי זאת הצעת החוק שלי, והיא לדיון

עמית הלוי:  אין הצעת חוק אחרת

עמית הלוי:  יש הצעת חוק בכנסת, והצעת החוק היחידה

נירה לאמעי רכלבסקי: אנחנו לא עובדים ככה, חבר הכנסת הלוי

נירה לאמעי רכלבסקי:  אני צריכה להבהיר איך אנחנו עובדים

עמית הלוי: רגע, אני אומר לך איך אני עובד

עמית הלוי:  זאת זכות הדיבור שלי עכשיו, אז תרשי לי לומר לך איך אני עובד ואיך צריך לעבוד בכל פרלמנט

עמית הלוי:  אגב, איך עובדים בכל פרלמנט בעולם

עמית הלוי:  זאת הדרך

עמית הלוי:  בא פרלמנטר, מגיש הצעת חוק, יש דיונים, באים גורמים שונים – ממשלה, גופים ציבוריים, עושים דיון ענייני – אגב, היו פה הרבה תיקונים ענייניים וראויים – והצעת החוק מתקדמת ומגיעה לחברי הכנסת להצבעה

עמית הלוי:  זה מה שאמור לקרות כאן היום על פי הנוסח שאותו חבר הכנסת מקדם, כולל התיקונים

עמית הלוי:  לא יכול להיות שבאים אתמול בערב, ולא משנה מאיזושהי סיבה – הרי הדיון הזה היה בשבוע שעבר – אולי היה חוסר תקשורת בין משרדי הממשלה

עמית הלוי:  אני מזכיר לך שביקשתי מהתחלה, לא עכשיו, לפני ארבעה חודשים אמרתי שכדי לייעל את עבודת הכנסת יש ווטסאפ, פורום שנמצאים בו נציגי משרד החינוך, משרד המשפט, את ואחרים

עמית הלוי:  אמרתי, תוסיפי את נציג המציע – אני או העוזר הפרלמנטרי שלי, ונעשה דיון מתאים

עמית הלוי:  סירבתם

עמית הלוי:  עד כה בסדר

עמית הלוי:  לא מפריע לי

נירה לאמעי רכלבסקי: קבוצות הווטסאפ האלה הם רק לתיאום מפגשים

עמית הלוי: נירה, את מפריעה לי

עמית הלוי:  יקירתי, שנייה

עמית הלוי:  תאמיני לי, נער הייתי וגם זקנתי, וב-53 השנים האחרונות אני אומר את הדברים

עמית הלוי:  כולנו באותו צד פה

עמית הלוי:  כולנו רוצים הצעת חוק מתוקנת וטובה

עמית הלוי:  אני רק אומר שסדרי הדיון הם כאלו – בא פרלמנטר, מגיש הצעת חוק, יש תיקונים, יש הערות – מתקבלות, לא מתקבלות

עמית הלוי:  יכול להיות שלא פה יהיה רוב לנוסח הזה

עמית הלוי:  יכול להיות שעכשיו תשכנעו אותי בדיון הזה ונתקן עוד כמה תיקונים

עמית הלוי:  מה טוב ומה נעים

עמית הלוי:  אני בעד הצעת חוק משופרת

עמית הלוי:  אין חיה כזאת בעולם שאני מגיע בבוקר ואומרים לי: זאת ההצעה שעל הפרק

עמית הלוי:  היא לא על הפרק

עמית הלוי:  ההצעה על הפרק היא ההצעה של חבר הכנסת שמגיע, עושים לו תיקונים

נירה לאמעי רכלבסקי: זה נשלח אתמול אחר הצוהריים

נירה לאמעי רכלבסקי:  נכון שזה היה קצת ברגע האחרון, אבל הממשלה לא - - -     

עמית הלוי: אני הערתי לך, נירה

עמית הלוי:  אני מייד הערתי גם ליושב-ראש הוועדה וגם לך

עמית הלוי:  אמרתי, יש הצעת החוק אחת על הפרק, היא הצעת החוק, כמו שהגדרת אותה, המובילה שלי

עמית הלוי:  היא על הפרק בלבד

עמית הלוי:  אתה שואל על ועדת שרים? הינה, אני אומר לך מפי השרים בעצמם, יש הסכמה

עמית הלוי:  יש הערה, ואני מקבל אותה לגמרי

עמית הלוי:  אגב, יכול להיות שיהיו פה דיונים רציניים ויהיו פה תיקונים

עמית הלוי:  אם יהיו הערות, אנחנו נדון בהן לפני הקריאה השנייה

עמית הלוי:  אם לא נגיע להסכמות היום על הנוסח הזה, אין שום בעיה ונדון בהן שוב

עמית הלוי:  אני אומר את זה בלב פתוח ובנפש חפצה באמת, לא הקלישאה הזאת הקרויה נפש חפצה, שבעבר התבררה בעירבון מוגבל

עמית הלוי:  אני אומר את זה ברצינות

עמית הלוי:  אם יש דיונים – היו לי כמה דיונים עם לירון הוא שכנע אותי בכמה דברים, ואני לא חיתנתי אותו

עמית הלוי:  אין לי היכרויות מוקדמות

גלעד קריב: תחשוב כמה הוא היה משכנע אותך אם כן היית מחתן אותו

עמית הלוי: יכול להיות

עמית הלוי:  לכן אני אומר שמבחינתי, אלה סדרי הדיון

עמית הלוי:  שר החינוך מסכים לזה באופן מלא, שר העבודה מסכים לזה באופן מלא, וגם שר המשפטים כתב לי שהוא מסכים באופן מלא, שאם יש אי-הסכמות, נדון בהם לקראת הקריאה השנייה והשלישית

עמית הלוי:  אין שום בעיה מבחינת ועדת שרים

עמית הלוי:       הערה שנייה, ואני אומר את זה מבחינת מסגור הדיון

עמית הלוי:  קראתי את הנייר של האגודה לזכויות האזרח, ושמעתי את הדברים של חבר הכנסת עטאונה

עמית הלוי:  אני לא יודע אם נמצאת פה נציגת האגודה לזכויות האזרח

נירה לאמעי רכלבסקי: צריך לומר שהם התייחסו להצעת החוק המקורית שלך

עמית הלוי: אין שום בעיה, אבל הם העלו טענות, חלקן שגם אתה אמרת, ועוד אמרו את זה בביטחון ובנחרצות כאילו מציעי החוק לא מכירים לא את המצב במזרח ירושלים, לא מכירים את תוכנית הלימוד של הרשות הפלסטינית

עמית הלוי:  כשאנשים אומרים דברים גם לא נכונים וגם בנחרצות כזאת, ואפילו בסוג של גסות, זה מעורר בי ספק אם הם ראו את תוכנית הלימודים

עמית הלוי:  אני לא יודע אם דבי זאת, מהאגודה לזכויות האזרח, הייתה פה בדיון כשהוצגה תוכנית הלימודים של הרשות הפלסטינית, שנלמדת במזרח ירושלים, ומה היא כוללת

עמית הלוי:  אני לא יודע אם היא ראתה על מה אנחנו מדברים

עמית הלוי:  ביקשתי את הפרוטוקול וראינו ביחד

עמית הלוי:  מפקד משטרת קדם, מרציאנו, היה פה בדיון

עמית הלוי:  אומרת נציגת האגודה לזכויות האזרח, אדוני היושב-ראש: הם נתלים בשניים-שלושה ילדים שהרגו ועוד מורה

עמית הלוי:  עומד פה נציג המשטרה ואומר שהמ-1 בינואר נעצרו על פיגועים חמורים תשעה ילדים במזרח ירושלים

עמית הלוי:  תשעה, לא שלושה

עמית הלוי:  מה-7 באוקטובר מאות, מאות – חשוב שישמעו – מאות ילדים מגיל 9-8 עד גיל 17-16

עמית הלוי:  מאות ילדים במזרח ירושלים

יוסף עטאונה: מה זה קשור לדיון? מה זה קשור לדיון?     

עמית הלוי: רגע, רגע, היא אמרה

עמית הלוי:  אני מגיב למה שהיא אמרה

עמית הלוי:  לא קראת את המכתב

יוסף עטאונה: אתה לוקח את זה למקום אחר

יוסף עטאונה:  זה לא קשור לדיון

עמית הלוי: זה קשור למרחב שבו נמצאים הילדים, וזה הדיון שלנו

עמית הלוי:  הדיון שלנו הוא לא לעקור את הטרור, אלא לעקור את תשתיות הטרור

עמית הלוי:  התשתית הכי חשובה, ואני אומר את זה גם לחבר הכנסת קריב, זאת התשתית החינוכית

גלעד קריב: אבל אנחנו מסכימים

עמית הלוי: רגע, שנייה

עמית הלוי:  לא אמרתי מה אנחנו חולקים ומה אנחנו לא מסכימים

עמית הלוי:  ישראל יש לה מנהג מגונה כבר המון שנים, היא סופרת נשקים ומחבלים ולא עוסקת בתשתית הטרור

עמית הלוי:  זה שאני צריך להתאמץ פה מול השב"כ, זה בעיניי דבר הזוי ומזעזע

עמית הלוי:  אני אומר לכם יותר מזה, לפי דעתי, בדקות אלה שאנחנו מדברים, יש בבית משפט מחוזי עתירה של שתי רשתות ממזרח ירושלים

עמית הלוי:  על מה הן עותרות, חבר הכנסת קריב? אתה יודע? הן עותרות על זה שהן רוצות שספרי הלימוד של הרשות הפלסטינית, שמגיעים אליהם לא מצונזרים – הנוהל הוא שמצנזרים א' עד י'

עמית הלוי:  ב-י"א-י"ב משרד החינוך הישראלי מכניס את הטרור חזרה לתוך סרפי הלימוד

עמית הלוי:  זה דבר שתצילנה אוזנינו, אבל ב-א' עד י' מורידים

עמית הלוי:  פעם הורידו, קרעו את הניירות, היום נותנים להם ספרים בלי טרור, בלי דלאל מוגרבי, בלי מפה שאין בה את מדינת ישראל, בלי from the river to the sea, Palestine will be free

עמית הלוי:  בלי כל הדברים הללו

עמית הלוי:  נכון, מוציאים את זה בלי

עמית הלוי:  עכשיו הם אמרו: אנחנו רוצים את הספרים עם הטרור

עמית הלוי:  הולכים לעתור נגד

עמית הלוי:  יש היום דיון על זה

עמית הלוי:  זה נכון, עורך הדין ספרד?     

לירון ספרד: על מה אתה מדבר?     

עמית הלוי: אתה שואל אותי על מה אני מדבר? על בתי ספר שרוצים שהתלמידים שלהם יתחנכו לטרור

עמית הלוי:  על זה אני מדבר

עמית הלוי:  אני אומר לך יותר מזה, ואגב, לא עשיתי את זה פה לבקשת שר החינוך

עמית הלוי:  אני רציתי להביא לפה מנהלי בתי ספר ממזרח ירושלים בדיון חסוי, שיאמרו לחבר הכנסת קריב, שיאמרו לכולכם ויאמרו אולי גם לחבר הכנסת עטאונה, כמה הם מתחננים שהמדינה תיכנס חזק

עמית הלוי:  חזק

עמית הלוי:  שתיכנס חזק לבתי ספר

עמית הלוי:  הם לא יכולים להתמודד עם החמאס בג'בל מוכבר

עמית הלוי:  הם אמרו: אנחנו נריב איתם? אנחנו נריב איתם? אם אתם לא חזקים, אם אתם לא אומרים לנו שמחר בבוקר תהיה תוכנית לימוד ישראלית – מחר בבוקר

עמית הלוי:  80% מההורים יעברו לתוכנית לימוד ישראלית, למוחרת - - -     

יוסף עטאונה: זה יהפוך אותם לציונים? זה יהפוך אותם לציונים כשאתה תעשה תוכנית לימודים ישראלית במזרח ירושלים? זה יהפוך אותם לציונים? יגידו לך, אתה מיתמם

עמית הלוי: א', חשוב מאוד שהם יהיו ציוניים

עמית הלוי:  זה נכון

עמית הלוי:  אם אני הייתי ערבי ממזרח ירושלים, הדבר הראשון שהייתי זה ציוני, קודם כול

יוסף עטאונה: היית רוצה

עמית הלוי: זה ברור לגמרי

עמית הלוי:  אם יש רעיון צודק בעולם, זה הרעיון הציוני

עמית הלוי:  מה אתה חושב? הם לא רוצים שהילדים שלהם יתחנכו לציונות ולצדק?     

יוסף עטאונה: אני חולק עליך

יוסף עטאונה:  זה לא הדיון, זה לא הדיון

יוסף טייב: חבר הכנסת הלוי, בוא נתמקד בהצעת החוק, בבקשה

גלעד קריב: ברוך השם, אתם בשלטון, אתם מחזיקים במשרד החינוך המון שנים, בוא נעשה פיקוח פרלמנטרי למה משרד החינוך לא מפעיל את הסמכויות שלו ואת הכלים שלו

מיכל מרים וולדיגר: יש גם בית משפט

גלעד קריב: זה לא קשור לבית משפט

גלעד קריב:  תפסיקו כבר

גלעד קריב:  בית משפט, בית משפט, בית משפט, בית משפט

עמית הלוי: יש לי הסתייגות לעניין הזה שאנחנו בשלטון, אבל בסדר

גלעד קריב: גדעון סער איש שמאל ידוע, לימור לבנת אשת שמאל

יוסף עטאונה: הכי קל זה לדבר בסיסמאות

יוסף עטאונה:  מציאות משנים במציאות אחרת

יוסף עטאונה:  מציאות משנים בדברים אחרים

יוסף טייב: חברים, בואו נתמקד בהצעת החוק

קריאות: - - -     

עמית הלוי: לגבי הצעת החוק

עמית הלוי:  הצעת החוק כללה ארבעה מרכיבים, והיא זאת שנדונה כאן, כמו שאני אומר

עמית הלוי:  היא זאת שצריכה להידון כאן וכל הערה שתהיה פה למשרד המשפטים או למשרד אחר, אני אשמח לשמוע

עמית הלוי:  הצעת החוק יצרה באמת הדגשה ספציפית וככה זה חקיקה במדינה

עמית הלוי:  חקיקה היא לא רק עניין פרקטי, היא גם עניין ערכי מה מופיע בספר החוקים שלנו, מה חשוב לנו, מה מהותי לנו ומה לא מהותי

עמית הלוי:  ובכן, בהקשר הזה, זאת הדגשה

עמית הלוי:  זה סעיף ראשון

עמית הלוי:  איך אומרים? לא השפעה מזיקה באופן כללי

עמית הלוי:  אנחנו אומרים שטרור זה רע; אנחנו אומרים שחמאס זה רשע

עמית הלוי:  רשע

עמית הלוי:  את הרעיון אנחנו רוצים לעקור מן העולם

עמית הלוי:  לכן, הדגשה לומר לא סתם השפעה מזיקה – אני לא נכנס לנתונים, כמה השתמשו

יוסף טייב: הרעיון הובן

גלעד קריב: הדבר השני, המיזוג עם הצעת החוק של חבר הכנסת צביקה פוגל, לא שאני  מתנגד למיזוגים, אבל היה פה איזה עניין, כמו שאמרה היועצת המשפטית

גלעד קריב:  הסיבה שהסכמתי לזה, היא כי בבתי ספר הממלכתיים יש לזה ערך, וזה עלה אז בדיון

גלעד קריב:  אין בעצם הליך מינהלי כזה, שמאפשר למנכ"ל משרד החינוך או למי מטעמו, ולכן זה החידוש השני

גלעד קריב:       החידוש השלישי הוא הנושא התקציבי, שנמצא בהצעת החוק שאנחנו דנים בה היום

גלעד קריב:  זאת סנקציה תקציבית, וזה עלה בדיון בוועדת המשנה

גלעד קריב:  שאלת על ארגז הכלים - - -     

יוסף טייב: עמית, רגע, אני רוצה רק לחדד

עמית הלוי: רגע, שנייה לא סיימתי

יוסף טייב: בנקודה הזאת, הנקודה השלישית

יוסף טייב:  בהצעת החוק המקורית שהגיעה לוועדת שרים, הנושא התקציבי לא היה על הפרק

עמית הלוי: נכון

עמית הלוי:  היו דיונים מאז

יוסף טייב: היו דיונים והדברים התקדמו

יוסף טייב:  אנחנו יכולים ללכת ראש בקיר ולהגיד - - -     

עמית הלוי: אני בעד - - -     

נירה לאמעי רכלבסקי: זה לא נכנס בדיון ועדה

נירה לאמעי רכלבסקי:  אני חייבת לומר כאן משהו

יוסף טייב: שנייה, אני אתן לך

יוסף טייב:  אפשר ללכת ראש בקיר ולהגיד: חברים, אני הולך עם הצעת החוק שלי

יוסף טייב:  זאת הצעת החוק שאני רוצה לדון בה, בואו נעלה אותה להצבעה בצורה כזאת

יוסף טייב:  יבואו משרדי ממשלה ויגידו: תקשיב, הצעת החוק הזאת לא הגיעה לוועדת שרים

יוסף טייב:  הנושא התקציבי לא דובר

יוסף טייב:  בוא נביא את זה עכשיו לוועדת שרים, ונחזיר את זה בחזרה לוועדה

יוסף טייב:  אפשר ללכת בכביש עקיף, וזה הכביש שאני לקחתי ואמרתי, בוא נגיע להבנות ולהסכמות

יוסף טייב:  לכאורה, היו הבנות עם לירון לגבי הצעת החוק שלך, נעשו התיקונים ואלו התיקונים שנירה עשתה

יוסף טייב:  אלא אם כן תגיד לי שאותם תיקונים שפורסמו - - -     

עמית הלוי: לא, לא, לא

עמית הלוי:  פה מופיע

עמית הלוי:  זה מה שלירון שלח לי

נירה לאמעי רכלבסקי: צריך להבין, יש כאן משהו שלא נאמר לגבי הליך החקיקה

עמית הלוי: זה מה שלירון שלח לי, אם אתה מחדד את זה

נירה לאמעי רכלבסקי: לפני שזה עבר את משרד המשפטים

עמית הלוי: עבר מלשכת השר

יוסף טייב: לפני שאנחנו נגיע למשרד המשפטים

עמית הלוי: אני משתגע מנהלי הדיונים בוועדות

עמית הלוי:  משתגע

עמית הלוי:  הצעתי הצעת חוק, אגב, וישבתי עם היועצת המשפטית לכנסת, שתיצור הפרדת רשויות בין הכנסת לממשלה, וגם ליצור תהליך נורמלי

עמית הלוי:  אי-אפשר להציע דיון בלי שנותנים לחבר הכנסת שבוע לפני כן לשאול שאלות

עמית הלוי:  הכול צריך להיות באתר, הוא מקבל תשובות לפני הדיון, הדיון הוא רציני

עמית הלוי:  כל העסק הזה שאומרים לך: מחר יש דיון, ואתה לא מצליח ללמוד את הנושא – העסק הזה הוא בכלל - - -     הצעתי מראש, בשביל הדיון המשותף, הצעתי

עמית הלוי:  אמרתי

יוסף טייב: אני לא יודע על איזה ועדות אתה מדבר

יוסף טייב:  אני יודע שבוועדה בראשותי הכול מפורסם שבוע מראש

עמית הלוי: לא אצלך, כבודו

עמית הלוי:  לא אצלך, לא אצלך

עמית הלוי:  אוקיי, בסדר

עמית הלוי:  וגם אי-אפשר להיות חבר באלף ועדות

עמית הלוי:  יש הרבה דברים

עמית הלוי:  בכל אופן, הכול יעלה במסמך מפורט, אם תרצה

עמית הלוי:  זה לא נושא הדיון

גלעד קריב: יש 80 ח"כים וצריך להקים ועדות בשביל סידורי עבודה קואליציוניים

גלעד קריב:  את זה אני אומר על כל הקואליציות

עמית הלוי: אין בעיה, בסדר

עמית הלוי:  אני רק אומר שהצעתי, נירה, בשביל לייעל את העניין

עמית הלוי:  אני מציג גם לך שיהיה גוגל דרייב, וכל מי שיש לו הערות – אפשר לעשות הרבה דברים ולכן רציתי להיות בפורום הזה, בשביל לחסוך את זה

עמית הלוי:  אני מכבד מאוד את עורך הדין ספרד, היו לנו דיונים רציניים ואני לא מכיר אותו קודם

עמית הלוי:  לא ידעתי שלא תיאמתם

עמית הלוי:  לא ידעתי

עמית הלוי:  חשבתי שיש לכם פורום ווטסאפ והרי אני מחוץ לווטסאפ ולא זכיתי לדרגה הזאת

עמית הלוי:  חשבת שדנת

עמית הלוי:  לא דנת, לא קרה כלום

עמית הלוי:  נדון עכשיו

עמית הלוי:  אני רק אומר שעל התקציב העליתי, ואם היה לי פורום הייתי שם את זה שם; אם היה גוגל דרייב בוועדה, הייתי מעלה את התיקונים שכבר עלו בדיונים

עמית הלוי:  נכון, זה עלה בסוף דיון ועדת משנה

עמית הלוי:  את צודקת במאה אחוזים

עמית הלוי:  זה עלה בסוף דיון ועדת משנה וזה מצוין

עמית הלוי:  ככה זה בפרלמנט

עמית הלוי:  עלה רעיון מצוין, ואמרנו שנכניס את זה לחוק

עמית הלוי:  שלחתי את זה לחוק, היה דיון כאן – אגב, לפי דעתי זה לא היה בוועדת המשנה

נירה לאמעי רכלבסקי: היה דיון על העיצומים הכספיים שהם לא כלי שאפשר להשתמש בו

עמית הלוי: רגע, יפה

עמית הלוי:  זה הנושא

נירה לאמעי רכלבסקי: אבל מאז זה לא נדון בוועדה, חוץ מזה שזה עלה

עמית הלוי: רגע, רגע, בסדר

עמית הלוי:  היה דיון, שלחתי נוסח בהתאם

עמית הלוי:  החזירו לי משרד החינוך נוסח אחר

עמית הלוי:  משרד המשפטים דווקא אז התייחס

נירה לאמעי רכלבסקי: בוא נגיד שההליך כאן לא היה הליך אופייני להליך חקיקה שמתנהל בדרך כלל בהצעות חוק פרטיות, ולכן אני רוצה להגיד כמה מילים לפרוטוקול, כדי שיובן איך אנחנו - - -     

עמית הלוי: אבל יש לי הצעה

עמית הלוי:  יש לי הצעה מעשית, נירה, וההצעה המעשית שלי מאוד פשוטה וככה הצעתי לשרים

עמית הלוי:  זה על דעת כולם וחשבתי שהיא גם על דעתך

עמית הלוי:  אם לא יהיה פה רוב, לא יהיה רוב

עמית הלוי:  אני, יש לי אצבע אחת בסך הכול

עמית הלוי:  אבל אני מציע שנדון בזה

עמית הלוי:  נניח שלא השתכנעתי ורוב חבריי מעוניינים שיהיה סעיף תקציבי כי זה כלי חשוב למוכש"ר

משה טור פז: סעיף תקציב זה הסעיף של השלילה?     

נירה לאמעי רכלבסקי: שלילת תקציב

משה טור פז: הסנקציה

נירה לאמעי רכלבסקי: זה מופיע בנוסח המשולב, אבל לא בנוסח - - -     

עמית הלוי: נניח שלא השתכנעת, משה, ולא השתכנענו

עמית הלוי:  נניח שהשתכנענו, ואתה מצביע בעד זה, וזה כלי חשוב

עמית הלוי:  איך הגעתי לזה? כשאני רואה בתוכנית החומש שבתי הספר הממלכתיים, אדוני היושב-ראש, שר החינוך ושר האוצר אומרים שמ-15% תוכנית ישראלית יגדל ל-30%

עמית הלוי:  מוכש"ר מ-2% ל-4%

עמית הלוי:  שאלתי למה? הרי מוכש"ר זה עמותות

עמית הלוי:  אני מכיר, אני הולך guide star, אני רואה איזה משכורות עתק

עמית הלוי:  יש לכם המון כלים מולם

עמית הלוי:  למה הם לא רוצים לעבור מתוכנית הטרור, ועוד נלחמים עליה היום בבית משפט מחוזי, שהיא תישאר תוכנית טרור, חבר הכנסת עטאונה? למה לא? אמרו לי משרד החינוך: תשמע, הכלי התקציבי הוא כלי חזק מאוד

עמית הלוי:  העליתי את זה, והעלו את זה גם מכוני מחקר

עמית הלוי:  זה לא קיים

עמית הלוי:  קיימת תמיכה, סעיף 3א, יסודות התקציב, עסק מורכב

עמית הלוי:  זה לא קיים באמת, וזה לא משנה

עמית הלוי:  צריך ועדה של שלושה אנשים וזה אף פעם לא קרה

עמית הלוי:       בכל מקרה, העליתי את ההצעה הזאת ואמרנו: זה כלי אפקטיבי אחד

עמית הלוי:  אני מציע הצעה כזאת, אני אומר שאם יש דיונים, לא נגיע להסכמות פה עד השעה 11, שמתקרבת

עמית הלוי:  נשאיר את זה לקריאה שנייה ושלישית, זאת הצעתי

עמית הלוי:  אם כבודו חושב ולחוץ לו שיהיה דיון על זה – אני קיבלתי את הסכמת השרים, כמו שאמרתי לך, ואתה גם יודע את זה כי ראינו את זה אתמול ביחד

עמית הלוי:  אם אתה רוצה להעביר את ההצבעה – אני חושב שכולנו אנשים מבוגרים ואין שום בעיה להשאיר את אי-ההסכמות לקריאה שנייה ושלישית

עמית הלוי:       אני חוזר לארבעת המרכיבים: 1

עמית הלוי:  הדגשה ערכית והיא גם מבוססת על נתונים

עמית הלוי:  אני יודע כמה עשיתם על השפעה מזיקה בטרור וכמה לא עשיתם

עמית הלוי:  הזכיר פה משה קינלי כמה מקרים כאלה, אבל הרשימה ארוכה, וגם בדיון החסוי עם השב"כ זה עלה

עמית הלוי:  2

עמית הלוי:  ההליך המינהלי בבתי ספר ממלכתיים

עמית הלוי:  3

עמית הלוי:  הסנקציה התקציבית

עמית הלוי:  זה כלי, זה למען הילדים שלומדים שם, ריבונו של עולם

עמית הלוי:  האגודה לזכויות האזרח היו צריכים להיות הראשונים בעד זה

עמית הלוי:  זה למענם

עמית הלוי:  4

עמית הלוי:  בדיקת שב"כ

עמית הלוי:  אני לא מוותר עליה, ואני מתקן אותך, חבר הכנסת קינלי, זאת לא בדיקה לכל עובדי ההוראה, כמו שהיה ב-2005

עמית הלוי:  זה לא שם

עמית הלוי:  זה לא לכל עובדי ההוראה

עמית הלוי:  המטרה היא רק למי שיש עליו אינדיקציה בשב"כ, לא לכולם

עמית הלוי:  כלומר, אתה לוקח את הקובץ, אתה עושה מצ'ינג

עמית הלוי:  עולים כמה אנשים שיש להם אינדיקציה בשב"כ

עמית הלוי:  היה על זה דיון חסוי, ולא ניכנס לדברים שעלו בדיון החסוי

עמית הלוי:       לצורך הדוגמה, נניח שעולים 200 מורים שהם אבו שחידם

עמית הלוי:  אבו שחידם היה אחד הפעילים המרכזיים בחמאס במחנה הפליטים

עמית הלוי:  כמובן, לא צריך לקרוא לזה מחנה פליטים

עמית הלוי:  כמו שאתה יודע, שכונה עם בניינים בשועפאט, וכמו שאומרים, הלוואי על הפליטים בכל העולם כזאת שכונה

עמית הלוי:  הוא היה אחד הפעילים המרכזיים, וחוץ מזה שהוא רצח את אליהו קיי עם הקרלו שלו, הוא גם חינך את הרוצח של רוז לובין וכו' וכו' באל ראשידיה, בית ספר יוקרתי בירושלים

עמית הלוי:  בדיקת שב"כ אומרת כך: לא בודקים כל אחד, לא עושים scanning לכל אחד כמו שהיה בזמנו בוועדה, אלא למי שיש אינדיקציה עליו בשב"כ - - - את הנושא הזה אני הסכמתי להוריד לבקשת לירון ואחרים

נירה לאמעי רכלבסקי: אבל השב"כ הבהיר שיש לו בעיה עם סוגי האינדיקציות, והוא לא היה יכול לפרט יותר מזה

נירה לאמעי רכלבסקי:  אנחנו יודעים את זה

נירה לאמעי רכלבסקי:  השב"כ הבהיר שסוגי האינדיקציות שעולים פה – אני באמת לא יודעת איך לא לשבור את החיסיון בעניין הזה – הם רבים ואין לו כרגע מיון לעניין הזה

עמית הלוי: לא, לא נכון

עמית הלוי:  לא נכון

עמית הלוי:  נירה, זזה לא נכון, זה פשוט לא נכון

יוסף עטאונה: חד-משמעי

עמית הלוי: זה לא נכון, זה לא נכון

עמית הלוי:  רגע, שנייה

עמית הלוי:  מכיוון שאני הייתי בדיון - - -     

לימור סון הר-מלך: נירה, זה לא מה שנאמר פה בוועדה

יוסף טייב: עמית, אני רוצה להיות פרודוקטיבי

יוסף טייב:  תקשיב, אני אסביר לך משהו

יוסף טייב:  יש לנו עוד 45 דקות

יוסף טייב:  אם אנחנו רוצים לראות על מה אנחנו מסכימים ועל מה לא, בוא נתקדם

עמית הלוי: משפט אחרון על השב"כ

עמית הלוי:  זה פשוט לא נכון, נירה

עמית הלוי:  תתעדכני

עמית הלוי:  זה לא נכון

נירה לאמעי רכלבסקי: נציגי הממשלה מהנהנים

נירה לאמעי רכלבסקי:  הם היו בדיון

עמית הלוי: הייתם בדיון, נכון? את רוצה שנדבר על זה כאן, על הדיון?      

נירה לאמעי רכלבסקי: הם היו

לימור סון הר-מלך: הם לא היו

לימור סון הר-מלך:  אתם הייתם בדיון החסוי? אני לא זוכרת אותך

עמית הלוי: את היית בדיון החסוי

נירה לאמעי רכלבסקי: הייתה עוד ישיבה אצל יו"ר הוועדה

עמית הלוי: אני הייתי בדיון, נירה

עמית הלוי:  מי את? את היית בדיון החסוי שהיה פה?     

לירון בנית ששון: הייתי בדיון איתך ועם השב"כ

עמית הלוי: זה דבר מזעזע, פשוט

עמית הלוי:  מזעזע

עמית הלוי:  כל אזרח אמור להזדעזע

עמית הלוי:  אנחנו  מחכים כבר שמונה חודשים, אם אני סופר נכון, אולי יותר, לחוות דעת שתאפשר לשב"כ לבדוק בדיקה ראשונית

עמית הלוי:  הסכמתי לבקשת לירון שנערוך בדיקה ונראה במה מדובר

עמית הלוי:  אולי לא צריך את החלק הזה בחוק באמת

עמית הלוי:  שמונה חודשים

עמית הלוי:  חוק הגנת הפרטיות מאפשר את זה; אין חוק שמונע את זה

עמית הלוי:  להפך

עמית הלוי:  אני מחכה לחוות דעת של גיל לימון

עמית הלוי:  אני לא יודע מי נציג ייעוץ וחקיקה

עמית הלוי:  יש פה נציגים? את יכולה להסביר לציבור הישראלי למה חוות הדעת הזאת לא קיימת?      

לילך וגנר: למה זה קשור?     

מיכל מרים וולדיגר: חוות דעת על מה?     

עמית הלוי: חוות דעת שתאפשר לשב"כ להתיך את המספרים

עמית הלוי:  אחרי התכת המספרים, בניגוד למה שאמרה פה נירה, אנחנו נגיע למספר האמיתי כמה יש בעלי אינדיקציות חמורות

עמית הלוי:  אם היית בדיון את יודעת, שהמספר הגדול שנאמר לא רלוונטי, כיוון שהם לא עשו שלוש שאילתות בסיסיות

נירה לאמעי רכלבסקי: הם אמרו שהם לא יכולים - - -     

עמית הלוי: הם יכולים לעשות

לירון בנית ששון: הם אמרו שהם יכולים, אבל נדרשת עבודה

נירה לאמעי רכלבסקי: בדיוק - - -     

עמית הלוי: לא, לא

קריאה: - - -     

לימור סון הר-מלך: - - - פיקוח, דיני נפשות

עמית הלוי: חד-משמעית לא

עמית הלוי:  לא, לא נכון, לא נכון

עמית הלוי:  לא, אי-אפשר לעשות את זה

עמית הלוי:  לא נדרשת

עמית הלוי:  תעצור את הדיון, תביא לפה את נציגי השב"כ

עמית הלוי:  הרי הם התווכחו ביניהם כמה אנשים יישארו אחרי ההתכה

עמית הלוי:  איך את יכולה לומר דבר כזה? כמה השני אמר שיהיו? לירון, כמה השני אמר שיהיו? כמה השני אמר שיהיו אחרי שירדדו? כמה יהיו?      

יוסף טייב: עמית, אתה פוגע בהצעת החוק שלך כי אנחנו לא נגיע היום להצבעות

יוסף טייב:  עמית, אתה סתם מפסיד זמן

עמית הלוי: לא, גם לשקר וגם - - -     

יוסף טייב: הדיון האידאולוגי חשוב, אבל בסוף אתה רוצה להגיע לתכלס

עמית הלוי: זה לא דיון אידאולוגי

עמית הלוי:  זה לא נאמר

עמית הלוי:  שמע, זה לא צחוק

יוסף טייב: עמית, נתתי יותר מדיי זמן בפגישה החסויה

יוסף טייב:  נתתי שלושים ימים לתת אישור של היועץ המשפטי לשב"כ

יוסף טייב:  דחיתי גם את הדיון הזה בעוד שבוע ימים, ואתם עדיין מגיעים ללא תשובה בכלל

יוסף טייב:  לא כן ולא לא

יוסף טייב:  עוד פעם זה נמרח, וחבל

עמית הלוי: אין עדיין חוות דעת?      

יוסף טייב: לא, אין

עמית הלוי: אין עדיין חוות דעת?     

יוסף טייב: אם הייתה, לא הייתי מקבל אותה?     

לירון בנית ששון: נעשו התייעצויות סביב הנושא, וזה לא שזנחנו אותו לחלוטין

לירון בנית ששון:  זה חונה כרגע בזה שרוצים לפנות גם ליועצת כדי להציג בפניה את הדברים

לירון בנית ששון:  אבל כן הגיעו לדיון

עמית הלוי: מתי יהיה הדיון אצל היועצת? מתי יהיה? מה הצפי?     

לירון בנית ששון: נשתדל בהקדם

לירון בנית ששון:  האירועים שפוקדים את מדינת ישראל, כמו שאתה יודע - - -     

לימור סון הר-מלך: זה חלק מאותם אירועים

לימור סון הר-מלך:  זה באותו עניין

יוסף טייב: חבר הכנסת הלוי, אני מבין את הנקודה הרביעית שהעלית לגבי בדיקת שב"כ

עמית הלוי: רק את זה אני מוכן להוריד מהחוק

עמית הלוי:  כל השאר – אני אומר לך מראש – נשתכנע? נשתכנע; לא נשתכנע? לא נשתכנע

נירה לאמעי רכלבסקי: רק שני משפטים לגבי הליך החקיקה, וחשוב להבהיר

נירה לאמעי רכלבסקי:  חברי הכנסת בישראל, ואין את זה בכל פרלמנט בעולם, רשאים להציג הצעות חוק פרטיות, וזאת הפרורגטיבה המרכזית שלהם

נירה לאמעי רכלבסקי:  הצעות חוק שמבטאות הסדרים שלא מהודקים, ולרוב לא הייתה עליהם עבודת מטה

נירה לאמעי רכלבסקי:  הם עוברים דרך הלשכה המשפטית לניסוח בסיסי, וועדת שרים לחקיקה היא בעצם זאת שמפיחה את רוח החיים בהצעת החוק, והיא באה עם תנאים

נירה לאמעי רכלבסקי:  לרוב, התנאי הוא תיאום עם משרד המשפטים

נירה לאמעי רכלבסקי:  לכן, מלכתחילה, כל הצעת חוק פרטית שעוברת, וזה לא רע כי גם אנחנו, היועצים המשפטיים בכנסת, לא יכולים לעשות לבד את עבודת המטה על הצעת חוק

נירה לאמעי רכלבסקי:  יש כאן את הממשלה, שבסוף היא הרשות המבצעת שמבצעת את החוקים האלה,  מיישמת אותם, ויש כאן את משרד המשפטים שהוא אמון על פי תקנון הממשלה

עמית הלוי: אבל תיאום זה לא הסכמה

נירה לאמעי רכלבסקי: נכון, אבל זאת הסכמה לנוסח

עמית הלוי: אבל לא הסכימו איתי, עם חבר הכנסת

עמית הלוי:  השתגעתם לגמרי

נירה לאמעי רכלבסקי: אני רוצה להסביר את זה

נירה לאמעי רכלבסקי:  אחרי שהצעת החוק עוברת בקריאה טרומית, היא הופכת להיות הצעת חוק של ועדה

נירה לאמעי רכלבסקי:  ולכן, בקריאה ראשונה, הכותרת היא: מוגשת בזאת הצעת חוק מטעם חברי הכנסת של ועדת החינוך והתרבות

עמית הלוי: בלי לתאם עם המציע

נירה לאמעי רכלבסקי: שומרים בסוף, כמובן, על זכות המקור וכותבים למטה מי היו חברי הכנסת המציעים במקור

גלעד קריב: זה לא נכון

גלעד קריב:  חבר הכנסת יכול למשוך בשלב הזה

נירה לאמעי רכלבסקי: אני לא אומרת שהוא לא יכול למשוך

נירה לאמעי רכלבסקי:  אני אומרת שאם ממשיכים ובאמת מכניסים הרבה פעמים שינויים, לפעמים מאוד משמעותיים בשלב הזה בין הצעת החוק שעברה בקריאה הטרומית לזאת שהולכת לקריאה ראשונה, אני לא מכירה מקרה שקרה שזה לא נעשה בתיאום מלא עם הממשלה

נירה לאמעי רכלבסקי:  לכן, במובן הזה, להצעת החוק יש כבר חיים משלה

מיכל מרים וולדיגר: גם בתיאום מלא איתו

נירה לאמעי רכלבסקי: נכון

מיכל מרים וולדיגר: התיאום המלא הוא לשני הכיוונים, גם למציע וגם לממשלה

נירה לאמעי רכלבסקי: בסדר גמור

עמית הלוי: אז איפה התיאום? איפה התיאום איתי? איפה התיאום עם הציבור? איפה התיאום עם הציבור? משרד המשפטים יכול למצוא את הציבור רק בלשכת השר

עמית הלוי:  את הציבור הוא יכול למצוא רק בלשכת השר

עמית הלוי:  הציבור נמצא אחרי הבחירות בכנסת, ומכוח אמון הכנסת בממשלה

עמית הלוי:  מה זה הציבור?     

יוסף טייב: חבר הכנסת המציע, יש לו הצעה, הוא העלה את הרעיון והגה את הרעיון

יוסף טייב:  חשוב שהמשרדים יעמדו מול המציע

לימור סון הר-מלך: לא חייבים להגיע להסכמה בקריאה הראשונה

יוסף טייב: אם לא הייתה התניה להצעת החוק, את צודקת

יוסף טייב:  אבל יש התניה

יוסף טייב:  אני אגיד גם לפרוטוקול, שמשרד המשפטים - - -      

נירה לאמעי רכלבסקי: אני לא נתקלתי בהצעת חוק, שהייעוץ המשפטי לוועדה לא היה חלק ממנה

נירה לאמעי רכלבסקי:  אין כאן משא ומתן בין מציע לבין ממשלה

נירה לאמעי רכלבסקי:  זה עובר דרך הייעוץ המשפטי כי על פי חוק הכנסת, היועץ המשפטי לכנסת הוא זה שמלווה הליכי חקיקה, וחשוב להגיד את זה

מיכל מרים וולדיגר: אבל הוא ביקש להצטרף

נירה לאמעי רכלבסקי: להצטרף למה?     

יוסף טייב: הוא ביקש להיות חלק מהדיונים, ולא נתנו לו

נירה לאמעי רכלבסקי: על מה? לאיזה דיונים?     

יוסף טייב: אני רוצה להגיד לפרוטוקול, שהעמדה של נציגים של משרד המשפטים, מבחינתם להחזיר את זה לוועדת שרים לחקיקה לפני ההצבעה בקריאה הראשונה

יוסף טייב:  אנחנו מנסים לעקוף את זה בהסכמה

עמית הלוי: אבל הם שינו את זה

יוסף טייב: אם משרד המשפטים ומשרד העבודה, במשרד החינוך

יוסף טייב:  לכן, אם אנחנו לא מצליחים להגיע להבנות מסוימות, ולא נצלול לתוך הנוסחים הקיימים וננסה להגיע להבנות, יכול להיות שלא נגיע, עמית, וזה בסדר

יוסף טייב:  יכול להיות שכן נגיע, ואני מקווה שנגיע

עמית הלוי: השרים הודיעו שזה יהיה לפני קריאה שנייה ושלישית

יוסף טייב: אני לא יודע מה השרים

יוסף טייב:  אני אומר לך עמדה

לילך וגנר: אני ממשרד המשפטים

לילך וגנר:  כל נציגי הממשלה פה כפופים להחלטת ועדת שרים לחקיקה

לילך וגנר:  המציע, כמובן, עניינו והוא יכול לעשות מה שהוא רוצה, אבל אנחנו כולנו, כל מי שיושב כאן, כפופים להחלטה של ועדת שרים שאמרה: הסכמת משרד החינוך, תיאום עם משרד המשפטים וחזרה לוועדת שרים לפני ראשונה

לילך וגנר:  אנחנו לא יכולים לסגת מהחלטות של הממשלה שמחייבות אותנו

לילך וגנר:  אנחנו לא יכולים לאשר לא לחזור לוועדת שרים לפני ראשונה

לילך וגנר:  אין לנו את הפררוגטיבה הזאת

לילך וגנר:  אנחנו כולנו כפופים להחלטות הממשלה

עמית הלוי: אני מסכים איתך לגמרי

עמית הלוי:  בוועדת שרים אתמול – איזה יום היום?     

לילך וגנר: אני הייתי בוועדת שרים, השתתפתי בכולה

לילך וגנר:  לא עלה הנושא הזה

עמית הלוי: לא עלה הנושא

עמית הלוי:  לא, לא

עמית הלוי:  לפני ועדת שרים הסכימו השרים – כתבו לי שלושתם – גם שר העבודה

לילך וגנר: אנחנו לא כתבנו

עמית הלוי: רגע, רגע, שנייה

עמית הלוי:  אין לי בעיה

עמית הלוי:  אם צריך, אני אומר מראש שאין שום בעיה

עמית הלוי:  אם אתה חושב שצריך להעלות את זה עוד פעם לוועדת שרים - - -     

יוסף טייב: אני לא אומר

יוסף טייב:  אני מנסה להגיע להבנות

עמית הלוי: אני הכרתי נוהל שאם יש הסכמה של השרים, זה לא יחזור אליהם, וזה מה שנאמר לי על ידי שלושת השרים

עמית הלוי:  רגע, אני לא מכיר את זה ואולי את צודקת

עמית הלוי:  אולי צריך שיתכנסו, ויאמרו את זה בוועדת שרים, ויוציאו את זה באופן פורמלי, לא כהסכמה בעל-פה

עמית הלוי:  יאמרו: אנחנו מוכנים שאם יש אי-הסכמות, התיאום יידחה לקריאה שנייה ושלישית

עמית הלוי:  זה מה שאני קיבלתי משלושת השרים הרלוונטיים שהופיעו באותה החלטת ועדת שרים

עמית הלוי:  אם את חושבת שצריך שהם ממש ידונו בזה ויאמרו: אנחנו מסכימים לנוסח הזה וכל השאר ידון בקריאה שנייה ושלישית, זה גם אפשר

עמית הלוי:  אני לא נגד זה

עמית הלוי:  אתה רוצה לדחות את זה?     

יוסף טייב: אני מציע, עוד לפני שנדון בוועדת שרים או לא ועדת שרים

יוסף טייב:  בוא נצלול לתוך החקיקה, נראה על מה אנחנו מסכימים ועל מה לא

יוסף טייב:  אם בסוף נצטרך להגיע לוועדת שרים – אני חושב שלא - - -     

משה טור פז: אני גם חושב שלא

יוסף טייב: אם צריך, לפחות נדע מה להניח בפניהם

משה טור פז: אדוני היושב-ראש, בישיבה נוספת בין חבר הכנסת הלוי לבין נציגי משרד המשפטים והייעוץ המשפטי לוועדה, אפשר להגיע להסכמות

משה טור פז:  אני רוצה לומר כקו כללי

משה טור פז:  קודם כול, אני חושב שהצעת החוק הזאת יש לה פוטנציאל לשפר את הטיפול של מערכת החינוך בנושא טרור

משה טור פז:  טרור אומנם רובו בחברה הערבית, אבל לא רק

משה טור פז:  הוא מטפל בכל נושא הטרור, ולכן זה טוב לנו וצריך להפסיק להציג את זה כעניין מגזרי

משה טור פז:  מבחינתי, אני אומר את זה כאן כחבר האופוזיציה

משה טור פז:  הסיפור הזה ישפר את המשילות של מדינת ישראל בתחום החינוך

משה טור פז:  דבר שני, הרצון של חבר הכנסת הלוי להתעקש על סנקציות כלכליות, הוא רצון נכון

משה טור פז:  והסיבה לכך היא שלעיתים קרובות, לרשות מערכת החינוך לא עומדים כלים נהירים ויעילים לטיפול במוסדות, אם הם לא כלים כלכליים, כי השימוש בכלי כלכלי יותר מהיר, יותר קל ויותר נכון

משה טור פז:  אני מברך גם על זה

משה טור פז:  לכן, מה שצריך לקרות כאן, בעיניי, זה עוד סיבוב של שיח שעומד על הניסוחים ועל הדרכים להכניס את זה, ככל שזה אפשרי מבחינה חוקית

משה טור פז:  כך אני חושב ואני אומר כאן שוב, שבעניין הזה, בעיניי, כחבר אופוזיציה, אין הבדל

משה טור פז:  כמו כן, הדרישה או הרצון של חברי כנסת שחקיקה פרטית תקבל מענה ושיהיה כאן סבב ראוי, שבו חבר הכנסת בחקיקה פרטית מקבל הזדמנות לשיח עם משרדי הממשלה - - -     

נירה לאמעי רכלבסקי: היה שיח מתמשך עם משרדי הממשלה

משה טור פז: הוא כנראה לא מוצע

נירה לאמעי רכלבסקי: לחלקו אפילו אני לא הייתי מודעת

נירה לאמעי רכלבסקי:  יש משמעות גם לדיונים הפומביים שאנחנו עושים בוועדה

נירה לאמעי רכלבסקי:  אם יכולנו לסגור הכול, להביא לכן ולהצביע, אז מה המשמעות של פומביות דיוני הכנסת? גם חברי הכנסת האחרים לא מודעים לדברים וגם הציבור לא מודע לדברים

נירה לאמעי רכלבסקי:  אפילו חלק מנציגי הממשלה לא מודעים

נירה לאמעי רכלבסקי:  לכן, יש גבול למה שאפשר לעשות בחדרי חדרים ומאחורי הקלעים

נירה לאמעי רכלבסקי:  יש גבול

יוסף טייב: לכן, בואו נצלול לתוך הסעיפים

יוסף טייב:  נתווכח על הסעיפים

גלעד קריב: עמית, אני מבין את הדברים שאתה אומר לגבי הליך החקיקה, ותמיד צריך למצוא את האיזון

גלעד קריב:  אני רק רוצה לומר שהמנהג הזה להניח נוסחים מטעם הייעוץ המשפטי של הוועדה, זה דבר מקובל בכל הוועדות בהליכי חקיקה

עמית הלוי: בתיאום עם - - -     

גלעד קריב: לא, זה לא נכון

גלעד קריב:  זה לאו דווקא צריך להיות הנוסח היחיד שמדברים עליו, אבל הייעוץ המשפטי תפקידו להניח גם נוסחים מטעמו להצעת החוק

גלעד קריב:  זה דבר לגיטימי

עמית הלוי: אין בעיה

עמית הלוי:  אני לא ביקשתי להוציא את זה מהדיון

עמית הלוי:  רק אמרתי, זה הבסיס

גלעד קריב: לגופם של דברים, התחושה שלי היא שבהצעת החוק הזאת אנחנו מאירים בכיוון הלא נכון

גלעד קריב:  קיים כשל מערכתי, ודרך אגב, הכשל המערכתי הזה בא לידי ביטוי בעיקר ברשתות החינוך במזרח ירושלים

גלעד קריב:  במקום לקיים דיון במה שקורה שם, מקיימים פה איזשהו דיון

עמית הלוי: אתה מוזמן לוועדת המשנה

עמית הלוי:  היו כבר חמישה דיונים

יוסף טייב: זה לא נכון

יוסף טייב:  היו פה הרבה דיונים

לימור סון הר-מלך: זה שלא היית, לא אומר שלא היו

גלעד קריב: התלונה היא לא על ועדת החינוך

יוסף טייב: ועדת המשנה של חבר הכנסת הלוי התכנסה

גלעד קריב: התלונה לא על הכנסת

גלעד קריב:  אני מבקש שבמהלך החקיקה, נשאל כל הזמן את החקיקה האם ארגז הכלים הנדרש לא קיים כולל בעניינים של סנקציות כלכליות, והבעיה היא באופן ההפעלה של ארגז הכלים, באופן היישום

גלעד קריב:  דרך אגב, אני לא אתפלא אם מה שנגלה הוא שהבעיה הכי גדולה היא בתחום הפיקוח עצמו – לגלות את התופעות ואז לטפל בהן

גלעד קריב:  ובסופו של דבר, מה שצף מעל פני השטח זה צ'ופצ'יק מאוד קטן והסיפור הגדול הוא עד כמה אנחנו נוכחים במסדרונות בתי הספר

גלעד קריב:  זה הסיפור בעיניי

גלעד קריב:  אני חושב שכשנצלול לארגז הכלים הקיים, נגלה שבכל אחד מהתחומים שחבר הכנסת הלוי מדבר עליהם, ארגז הכלים קיים בחקיקה הקיימת

גלעד קריב:  קיים בחקיקה הקיימת

עמית הלוי: מניתי ארבעה דברים – לא קיים

גלעד קריב: אני חושב שבכל ארבעת הדברים הללו יש פתרונות בחקיקה הקיימת, בחקיקת החינוך והביטחון הקיימת, שמאפשרת טיפול בדברים

גלעד קריב:  הרשות המבצעת – בסדר גמור, יש לנו גם כובע של פיקוח פרלמנטרי, למה לא מפעילים את הכלים? אבל לבוא ולטעון כאן שיש איזו לקונה ענקית, זה פשוט לא נכון, ואתם תראו כשנצלול פנימה

יוסף טייב: יוסף, בקצרה, אני רוצה להתקדם

יוסף עטאונה: אי-אפשר בקצרה, אבל אני אנסה

יוסף טייב: אתה יודע לעשות את זה קצר

יוסף טייב:  יאללה, נו

יוסף עטאונה: אני חושב שהצעת החוק מיותרת ואין לה מקום

יוסף עטאונה:  כמו שאמר חבר הכנסת גלעד, קיים היום בחוק ארגז כלים, שנותן מענה לכל העבירות שמדברים עליהן בהצעת החוק

יוסף עטאונה:  ידידי חבר הכנסת טור פז, אמרת משפט שאני כל כך מתחבר אליו, אבל יש לי תפיסה אחרת למושג שנקרא משילות

יוסף עטאונה:  אתה רוצה שהמדינה תמשול גם במערכת החינוך, ולצערי, כשמתייחסים לכל נושא ההסתה, הטרור, השנאה וכל המצב, מתעלמים מהמציאות המורכבת ומתמקדים בדבר אחד

יוסף עטאונה:  הרי מציאות ומשילות – אני רואה אותן אחרת, במיוחד במערכת החינוך הערבית בכלל ובמערכת החינוך הבדואית בנגב

יוסף עטאונה:  אין משילות כש-5,000 תלמידים – כבוד היושב-ראש, היינו בדיון אחרי דיון בוועדה – בגיל 3 עד 5, אין להם מסגרת

יוסף עטאונה:  100 ימים אחרי המלחמה, חבר הכנסת עמית, אין בית ספר אחד בחברה הערבית הבדואית בנגב שיש לו מיגון

יוסף עטאונה:  יחד בוועדה אנחנו נלחמים על ילדים בכפרים הלא מוכרים איך להגיע בהסעות – לא מצליחים

יוסף עטאונה:  כולנו שמענו את הבשורה על הקיצוץ הרוחבי בתקציב

יוסף עטאונה:  בכולם אותו קיצוץ, בחברה הערבית זה 15% ובעיקר בתקציבי חינוך

עמית הלוי: אלה דברים חשובים, איך זה נוגע לדיון?      

יוסף עטאונה: זה כן נוגע לדיון

יוסף עטאונה:  אתה, שמדבר על הסתה ועל עוינות, יש תשתית

עמית הלוי: בגלל שאין מיגון יש הסתה?     

יוסף עטאונה: שנייה, שנייה

יוסף עטאונה:  לא, אני אענה לך בדיוק

יוסף עטאונה:  אני עונה לטור פז ואני אגיע אליך

עמית הלוי: אם אין מיגון, התלמידים היו צריכים לשאול את עצמם למה אנחנו צריכים מיגון

יוסף עטאונה: הוא מדבר על משילות

יוסף עטאונה:  במשילות המדינה צריכה לעשות את התפקיד שלה

יוסף טייב: חבר הכנסת עטאונה, מזה ומזה אל תנח ידיך

עמית הלוי: זה לא הנושא

יוסף טייב: אתה יודע עד כמה חשוב לי לטפל גם בחוסר השוויוניות שיש, אבל נושא הטרור הוא נושא שגם צריך לטפל בו

יוסף עטאונה: הוא רואה משילות מצד אחד, ואני חושב שמשילות היא שמשרד החינוך יעשה את התפקיד שלו בכל הדברים

יוסף עטאונה:  לגבי הצעת החוק הזאת וגם על המרכיבים שעמית דיבר עליהם, אני אתייחס

יוסף עטאונה:  קודם כול, מבחינת החוק הקיים, ארגז הכלים נותן מענה

יוסף עטאונה:  אמרתי את זה מהתחלה ומשום מה, כולם מתעלמים

יוסף טייב: למה? שמענו אמירות שזה לא מדויק

יוסף עטאונה: ביקשתי ממשרד החינוך כבר יותר מפעם אחת לדעת כמה מורים הורשעו בטרור לפי החוק, ונמצאים במערכת החינוך

יוסף עטאונה:  אני לא יודע על אף אחד

יוסף טייב: אבל החוק לא מדבר על זה שהורשע

עמית הלוי: על הרשעה באמת לא היה צריך להוסיף

עמית הלוי:  זה תיקון שהם הוסיפו

עמית הלוי:  הרשעה קיימת ומבוצעת

עמית הלוי:  החוק שלי הוא על הזדהות, לא על הרשעה

יוסף טייב: אני אתן לך התייחסות בנוסח כשנגיע למרכיבים

יוסף טייב:  כל חבר כנסת יתייחס לגופו של עניין

יוסף טייב:  חבל, אנחנו סתם חוזרים על הדברים

יוסף טייב:  נירה, אפשר להתחיל?      

יוסף עטאונה: לגבי בדיקת שב"כ, זה כלי משמעותי ביותר

יוסף עטאונה:  זה היה עד 2009, היה בממשל הצבאי ולא הצליח

יוסף עטאונה:  עובדה שאחרי שזה הוסר ממערכת החינוך, אנחנו רואים שדווקא יש התקדמות

יוסף עטאונה:  אי-אפשר להלך אימים על מערכת חינוך שלמה עם השב"כ

יוסף עטאונה:  השב"כ עושה את התפקיד שלו בשוטף

יוסף עטאונה:  לא צריך שבהצעת החוק הזאת, כל מי שצריך להיכנס למערכת החינוך, צריך לבדוק אותו

יוסף טייב: כשנגיע לבדיקת השב"כ, נדון בזה שוב

עמית הלוי: אני מציע להתחיל עם החינוך הממלכתי

עמית הלוי:  זה המרכיב המובהק, וכמו שאמר לי רון, הוא תוספת שלא קיימת

עמית הלוי:  נלך לפי הסדר של הצעת החוק

נירה לאמעי רכלבסקי: נלך לפי הסדר ונקרא

משה טור פז: עמית, בוא נקרא

משה טור פז:  אנחנו לא בקיאים בחוק כמוך

עמית הלוי: אין בעיה, אני רק חוזר על בקשתי

עמית הלוי:  אם נירה רוצה, שהיא תבהיר מה בהצעת החוק שהגשתי שונה מהצעת החוק, ועל כל דבר כזה נדון מה הפער

נירה לאמעי רכלבסקי: במהות, הנוסח הזה מקבל את ההסדרים העיקריים שלך, אבל בניסוחים יותר מאוזנים, שמסדירים את האפשרויות שיכולות לחול בחוק הזה ויכולות להתקיים במציאות, ונותנים להן מענה כדי שיהיה איזון

יוסף טייב: זהו בדיוק

יוסף טייב:  בואו נדון בזה

עמית הלוי: קודם כול, שני מרכיבים שלא קיימים: המרכיב התקציבי והמרכיב השב"כי

נירה לאמעי רכלבסקי: על השב"כ אי-אפשר להסכים כרגע, כשהשב"כ בא ואומר - - -     

עמית הלוי: נירה, אנחנו הפרלמנט

עמית הלוי:  למה את צריכה לדבר בשם השב"כ? אנחנו הפרלמנט, אנחנו קובעים את הנורמות, אנחנו קובעים את החוקים במדינת ישראל

עמית הלוי:  הייתי שם, ואני לא רוצה להתווכח על זה כי הרי הסכמתי

עמית הלוי:  על המרכיב הזה הסכמתי לחכות לבדיקת שב"כ

עמית הלוי:  אני מודיע לך, אדוני, ולא אכפת לי אם אני אהיה במיעוט כאן, במיעוט במליאה ובמיעוט נגד ועדת השרים

עמית הלוי:  אם לא תהיה חוות דעת של גיל לימון, אני לא אחכה ואוסיף לנוסח להצבעה – אם לא יהיה פה רוב, הכול בסדר

עמית הלוי:  זה תפקידי, אני נציג הציבור

עמית הלוי:  אני יודע בדיוק מה קורה וכשאת תראי את הנתונים, את תיבהלי בעצמך מהנתונים

עמית הלוי:  תיבהלי מהנתונים כשיתגלו לך הנתונים

עמית הלוי:  אני כן מסתובב

עמית הלוי:  אני לא יודע כמה את במזרח ירושלים, אני מסתובב במזרח ירושלים, ואת תיבהלי מהנתונים, נירה

עמית הלוי:  לכן אני אומר, כשיגיעו השב"כ, כשיואיל ידידנו מר גיל לימון להוציא את חוות הדעת שלו – עכשיו זה עלה ליועצת המשפטית, נשאר רק אלוהים –כשיתכבד להביא את חוות הדעת שלו

עמית הלוי:  אולי נזכה, בניגוד לחוק, אגב

עמית הלוי:  אין שום חוק שמחייב

לימור סון הר-מלך: זה הגיע כבר לאלוהים, לא?     

עמית הלוי: כן, זה אלוהים בערך

עמית הלוי:  פחות או יותר

עמית הלוי:  כשיגיע – נזכה

עמית הלוי:  אני מציע לעבור כרגע על שלושת המרכיבים שהם בדיון, ותדחי את הנוסח שהגעתם אליו וראיתי אותו אתמול בערב

עמית הלוי:  בואו נראה מה הפערים, כמו שאומר חבר הכנסת קינלי, וככה נעבוד

עמית הלוי:  ואז, או שנגיע להסכמות או שלא

נירה לאמעי רכלבסקי: בנוסח שהונח בפניכם עם הכותרת שהוא לדיון בוועדה היום, הסעיף הראשון מתקן את חוק הפיקוח על בתי ספר

נירה לאמעי רכלבסקי:  לכן, אני מזמינה אתכם לפתוח את החוק שנמצא אצלכם, ובו מוטמעים השינויים, כדי שתבינו מה נמחק ומה מוצע לתקן

נירה לאמעי רכלבסקי:  יש נוסח משולב

נירה לאמעי רכלבסקי:  זאת הצעת החוק ויש נוסחים משולבים לכל סעיף בהצעת החוק

נירה לאמעי רכלבסקי:  בחוק הפיקוח אנחנו פונים לסעיף 16

נירה לאמעי רכלבסקי:  אני אקרא מתוך הצעת החוק, ותסתכלו במקביל על הנוסח המשולב, כדי שתבינו מה נמחק ולאן אנחנו מוסיפים את השינויים

נירה לאמעי רכלבסקי:       בחוק פיקוח על בתי ספר, התשכ"ט–1969 (להלן – חוק פיקוח על בתי ספר), בסעיף 16(ב), במקום פסקאות (1)-(4) – אתם רואים שפסקאות (1)-(4) הקיימות נמחקו, אנחנו מוסיפים סעיף חדש לגבי מתי המנהל הכללי יכול לסרב לתת אישור העסקה למי שכשיר להיות עובד חינוך

משה טור פז: נירה, סליחה, כדי להבין

משה טור פז:  האם היום ברשתות החינוך הכלליות, כולל החרדיות, על כולם מנהל כללי חותם? כלומר כל עובד הוראה, גם בחינוך העצמאי וגם ברשת הערבית סכנין, בכולן המנכ"ל חותם?     

נירה לאמעי רכלבסקי: כן

נירה לאמעי רכלבסקי:  כאמור, הפתיח של הסעיף זה הוא: לא יסרב המנהל הכללי ליתן אישור כאמור למי שכשיר להיות עובד חינוך, אלא אם נתקיים אחד מאלה

נירה לאמעי רכלבסקי:       אלה הסיבות החדשות שאנחנו מנסחים מתי המנהל הכללי יכול לא לתת אישור

נירה לאמעי רכלבסקי:  למעשה, חייב לא לתת אישור

יוסף טייב: אני רואה פה פער בין מה שמופיע אצל חבר הכנסת הלוי

יוסף טייב:  אתה ביקשת, ואני אקרא את הנוסח שלך: או בעבירה שהיא מעשה טרור כהגדרתו בחוק המאבק בטרור, התשע"ו–2016, או בעבירה לפי סעיף 24 לאותו חוק

יוסף טייב:  מה הפער בין שני הדברים?     

נירה לאמעי רכלבסקי: חשוב להגיד שדווקא הנוסח הזה רחב יותר

עמית הלוי: בזה אני מצטרף לחברי הכנסת שחושבים שזה מיותר מבחינה מעשית, אבל אני לא מתנגד לזה

עמית הלוי:  אני לא מתנגד לשלושת הסעיפים האלה

עמית הלוי:  אם זה חשוב למשרד המשפטים, שיישארו שלושת הסעיפים הללו

עמית הלוי:  כדי לדלג ולקצר, הוויכוח הוא על סעיף קטן (4), התוספת

עמית הלוי:  כל הסוף של סעיף קטן (4), שאני מתנגד לו נחרצות

יוסף טייב: חבר הכנסת הלוי, אנחנו מגיעים לזה

נירה לאמעי רכלבסקי: אנחנו רוצים להבין מה הנוסח מבטא כאן מבחינת חוק המאבק בטרור

לילך וגנר: אני רק אגיד שעבירה שהיא מעשה טרור, נכללת בהגדרת עבירת טרור בחוק המאבק בטרור

לילך וגנר:  היא הגדרה יותר רחבה, והיא כוללת גם עבירות לפי חוק המאבק בטרור

עמית הלוי: מבחינה מעשית, כל מי שיש לו היום ר"פ – הרי אתם מחוברים לכספת, מה שנקרא, והוא לא עובד כמו שאומר חבר הכנסת עטאונה, ובצדק

עמית הלוי:  הוא לא עובד היום בפועל

לירון ספרד: מי שהורשע, בוודאי בעבירות טרור, סביר להניח שהתקיים הליך מינהלי לפי החוק הזה, שהוציא אותו מהמערכת

עמית הלוי: עוד לפני החוק הזה

עמית הלוי:  גם עכשיו, גם במצב הנוכחי

לירון ספרד: בוודאי

יוסף טייב: חבר הכנסת קריב, במידה והוא הורשע

יוסף טייב:  אנחנו מדברים במצב שהורשע

נירה לאמעי רכלבסקי: נאמר כאן, ואני חוזרת כדי לכפור קצת בעיקר, שלא באמת חייבים להתעסק עם זה

נירה לאמעי רכלבסקי:  אני לא חושבת שקרה מקרה אחד, שאדם שהורשע בעבירה - - -     

עמית הלוי: לא, לא חשוב

עמית הלוי:  טוב להדגיש את זה, כי יש פה גם עניין ערכי

גלעד קריב: מה זה טוב להדגיש? אז טוב גם להדגיש עבירות מין והתעללות

עמית הלוי: יש, יש

עמית הלוי:  בעוד שנייה יגיעו לזה

יוסף טייב: אגב, אנחנו מגיעים גם לזה

יוסף טייב:  גם שם אנחנו עושים תיקון, חבר הכנסת קריב

נירה לאמעי רכלבסקי: אני חושבת ששווה לנו לדון עוד פעם בשאלה איך החוק ייראה, כשאנחנו מדגישים משהו שהוא המובן מאליו

גלעד קריב: נכון

גלעד קריב:  יש שיטת חקיקה

גלעד קריב:  לא מחוקקים את המובן מאליו

עמית הלוי: מחוקקים לפעמים

עמית הלוי:  לפעמים מחוקקים

נירה לאמעי רכלבסקי: אני אגיד לך מאיפה זה מגיע

נירה לאמעי רכלבסקי:  גלעד, אם תראה את הנוסח שמחוק, בעבר היה כתוב כך: העובד הורשע בעבירה שיש בה כדי לפגוע בביטחון המדינה

נירה לאמעי רכלבסקי:  היה תנאי כזה שעמד לבדו

נירה לאמעי רכלבסקי:  אבל אם אנחנו כבר דנים בחוק מ-1969, עדיף שנעשה את זה נכון ועד הסוף

לילך וגנר: אנחנו מפנים להגדרות קיימות, פשוטות, שנוח להפעיל אותן, וקיימות בחוק המאבק בטרור

לילך וגנר:  הן כוללות את העבירות הרלוונטיות שעליהן אנחנו מדברים

גלעד קריב: סליחה, אנחנו מתקנים את החקיקה והמשמעות היא זאת, שכאשר מדובר בעבירות ביטחון חמורות, או בעבירת טרור, שכוללת, למשל, את סעיף 24, פה אין שיקול דעת למנהל הכללי

גלעד קריב:  אבל על פי סעיף 2, בכל עבירה אחרת, כולל עבירה שיכולה להיות קשורה בטבורה לפגיעה בקטינים, פה יש שיקול דעת

גלעד קריב:  זה נשמע הגיוני

עמית הלוי: כן, כי לא פירטו ולכן זה הגיוני

עמית הלוי:  לא פירטו פה עבירות

נירה לאמעי רכלבסקי: וזה מה שמתקיים היום

עמית הלוי: זאת מטרת החקיקה היום

גלעד קריב: בסדר גמור, אבל אם מתקנים, בואו נתקן

גלעד קריב:  אני רוצה לומר לכם, לא רוצים שיקול דעת בעניין טרור? בסדר

גלעד קריב:  אז שלא יהיה שיקול דעת

גלעד קריב:  בואו נעבור עכשיו על כל העבירות שבהן אנחנו לא רוצים שיהיה שיקול דעת כשמדובר במגע עם קטינים

גלעד קריב:  לא יכול להיות שבעבירת הזדהות עם ארגון טרור, שאני בעד שמי שמורשע בכלל אין מה לדבר, שלא יתקרב לחינוך, אבל גם מי שהורשע בעבירות אלימות, שלא יתקרב לחינוך

לילך וגנר: יש לנו שני חוקים שצריך לזכור: חוק מניעת העסקה של עברייני מין וחוק מניעת העסקה במוסדות מסוימים

גלעד קריב: ועברייני אלימות?     

נירה לאמעי רכלבסקי: יש

נירה לאמעי רכלבסקי:  עבר חוק גם על זה

יוסף טייב: עבר חוק במושב הקודם

לילך וגנר: נכון שזה לא מוסדר כאן, אבל בכל הנוגע לעברייני מין, יש לנו הסדרה הרבה יותר רחבה, שכוללת מוסדות נוספים, פרט לבתי ספר, שם, כמובן, אי-אפשר להעסיק

עמית הלוי: יש תיקון נוסף שרצו לעשות גם על מי שלא הורשע עדיין

עמית הלוי:  זה מה שעל הפרק עכשיו עם שרן

עמית הלוי:  זה קיים

לילך וגנר: בכל מקרה, כאן אנחנו מדברים על הרשעה

לילך וגנר:  הסעיף השני – הפכנו את סעיף הקלון, ומבחינתי אלה תיקונים יותר טכניים

לילך וגנר:  סעיף הקלון המסורתי מדבר על קלון, והיום אנחנו כבר לא נוקטים במונח הזה

לילך וגנר:  אנחנו נוקטים במונח עבירה שמפאת מהותה, חומרתה או נסיבותיה הוא לא מתאים לכהן באותו תפקיד

לילך וגנר:  בוודאי חבר הכנסת קריב מכיר את זה, וזה התחליף לקלון

לילך וגנר:  התיקון, לפחות בפסקאות 1 ו-2, יותר טכני

לילך וגנר:  אומנם הרחבנו בפסקה 1 לכלל עבירות הטרור, אבל שוב, זה מאותו מקום של המחוקק המקורי

לילך וגנר:  כאן לא עשינו תיקונים מהותיים

נירה לאמעי רכלבסקי: השאלה אם באמת צריך את זה

לירון ספרד: סעיף 1 המקורי דיבר על הרשעה בעבירה שיש בה כדי לפגוע בביטחון המדינה

נירה לאמעי רכלבסקי: אל תתייחסו לרגע לנוסח

נירה לאמעי רכלבסקי:  בואו נראה פוזיטיבית מה צריך שיהיה בחוק הזה

לירון ספרד: שיקול הדעת שמוענק למנהל הכללי במקרים של עבירות נגד ביטחון המדינה, לאור אופי העבירות, מצומצם יותר

לירון ספרד:  הוא היה מצומצם יותר בחוק המקורי, ואישרנו את אותו צמצום

נירה לאמעי רכלבסקי: לדעתי הוא היה רחב יותר

נירה לאמעי רכלבסקי:  עבירה שיש בה כדי לפגוע בביטחון המדינה – זה נותן לך כל עבירה שאתה תחליט

לירון ספרד: אני מדבר על שיקול דעת שעה שיש הרשעה

לירון ספרד:  אחרי שיש הרשעה, במצבים כאלה שיקול הדעת שהוענק למנהל הכללי היה תחום יותר, מצומצם יותר

לירון ספרד:  תמיד מפעילים שיקול דעת והוא היה תחום יותר

לירון ספרד:  פה דייקו את השאלה מה זה לפגוע בביטחון המדינה, ונתנו סימנים

לירון ספרד:  אמרו: עבירת ביטחון חמורה או עבירת טרור לפי חוק המאבק בטרור

לירון ספרד:  במובן הזה, אין שינוי מהותי מהנוסח הקודם

לירון ספרד:  גם אם נגלה שיש משהו שלא נכנס, תמיד יש לנו את העילה השנייה

נירה לאמעי רכלבסקי: כמו שאתם רואים, העילה השנייה הייתה מנוסחת באופן דומה, רק עם עניין הקלון, שפחות רלוונטי היום, וזה מקור השינוי

נירה לאמעי רכלבסקי:       העובד הורשע בעבירה אחרת שמפאת מהותה, חומרתה או נסיבותיה, המנהל הכללי סבור כי לאור הרשעה זו, אין העובד ראוי לשמש עובד חינוך

נירה לאמעי רכלבסקי:       3

נירה לאמעי רכלבסקי:  הוכח להנחת דעתו של המנהל הכללי שיש חומרה מיוחדת בהתנהגות העובד נוכח עבודתו בבית ספר, ובכלל זה עם קטינים או חסרי ישע

נירה לאמעי רכלבסקי:       הסעיף הזה לא היה במקור בהצעת החוק והוא גם לא קשור דווקא לנושאים שקשורים להצעת החוק

לירון ספרד: הוא מתכתב עם חוק חינוך ממלכתי

נירה לאמעי רכלבסקי: הוא מתכתב עם איזושהי הכרה שיש, שהנוסח שמופיע בחוק הפיקוח משנת 1969, של סטנדרט של השפעה מזיקה על תלמידים, הוא ארכאי ובשטח לא תמיד הוכיח את עצמו

נירה לאמעי רכלבסקי:  צריכים לעשות אקרובטיקה פרשנית כדי להכניס מקרים שהיו חמורים לתוך ההיגד הזה

יוסף טייב: איך מגדירים חומרה מיוחדת? מי מגדיר אותה?     

נירה לאמעי רכלבסקי: מי שמגדיר אותה הוא המנהל הכללי

לירון ספרד: בעצם זה שיקול דעת מינהלי שאנחנו מעניקים למנהל הכללי

לימור סון הר-מלך:  זה כל כך מופשט, שאף אחד לא מבין

לירון ספרד: אני רוצה להסביר משהו, וחשוב להגיד את זה גם לפרוטוקול

לירון ספרד:  בוודאי שהשפעה מזיקה על תלמידים נקרית לתוך מצבים שבהם יש חומרה מיוחדת בהתנהגות העובד, נוכח עבודתו בבית ספר ובכלל זה עם קטינים או חסרי ישע

לירון ספרד:  הסעיף הזה מדבר על מצבים שבהם נתקלנו, ואני אתן דוגמה למה זה חשוב בעיקר לחוק חינוך ממלכתי

לירון ספרד:  אנחנו רוצים שתהיה הרמוניה חקיקתית

נירה לאמעי רכלבסקי: תסביר למה השפעה מזיקה לא הייתה לך מספיק בחוק הפיקוח

לירון ספרד: לא, היה מספיק

לירון ספרד:  אני רוצה להגיד שהיה מספיק, ואני שם את הדברים כפי שהם, אבל אנחנו רוצים שיהיה לנו נוסח זהה בחוק פיקוח ובחוק חינוך ממלכתי לגבי העילות

נירה לאמעי רכלבסקי: למה לא לכתוב השפעה מזיקה בחוק חינוך ממלכתי?     

לירון ספרד: בית המשפט פירש את זה בצורה מאוד מאוד רחבה, ולא הייתי חייב להוכיח שההתנהלות שלו הייתה בזמן שהוא היה בכיתה

לירון ספרד:  כלומר, היו מצבים שבהם בית המשפט ראה התנהגות שקרתה מחוץ לבית הספר ולא במגע עם תלמידים, אבל אמר שיש כזאת הפרה של התנהלות שהיא בבסיס הגרעין החינוכי, שיש בה משום השפעה מזיקה

נירה לאמעי רכלבסקי: אפשר דוגמה?     

לירון ספרד: השפעה מזיקה הוא סעיף ארכאי, ולכן דיברנו על חומרה מיוחדת נוכח העבודה בבית הספר – הרי אנחנו רוצים להדגיש את דמותו של עובד ההוראה

לירון ספרד:  אלה דברים שעולים המון בפסיקה של בית הדין וכו', הנושא של דמות עובד ההוראה, חובת הנאמנות הגבוהה שיש לציבור, החובה שהוא צריך להיות דוגמה אישית ומופת לתלמידים שהוא או היא מחנכים

לירון ספרד:  לכן, השתמשנו במילה חומרה מיוחדת

לירון ספרד:  יש מצבים שבהם תיק החקירה במשטרה נסגר, ויש הרבה מצבים כאלה

לירון ספרד:  החקירה נסגרה כי הפרקליטות החליטה שאין לה את רמת הראיות הנדרשת להעמדה לדין ברף הפלילי

לירון ספרד:       עם זאת, כשאנחנו מבקשים לעיין בחומרי החקירה לפי נהלים מסודרים של פרקליטות המדינה, ומקבלים את החומרים, אנחנו רואים שיש במידע זה מספיק תשתית עובדתית שמצדיקה לפעול ברמה המינהלית נגד אותו אדם

לירון ספרד:  למשל, היו מצבים שבהם אנשים שנחקרו בחשד לביצוע עבירות מין בקטינים, שיח פדופילי עם קטינים, עם אנשים שנחזו לפעמים להיות קטינים

לירון ספרד:  אנחנו ממש רואים את ההתכתבויות הגולמיות בתיק החקירה, אבל הפרקליטות החליטה לא להעמיד לדין, מסיבותיה שלה

נירה לאמעי רכלבסקי: או מתלונן לא מוכן להמשיך עם התיק

לירון ספרד: בדיוק

לירון ספרד:  אלה אנשים שלא ראויים להיות במערכת, ומכיוון שאנחנו לא מדברים על הרשעה אלא על הרף המינהלי - - -     

גלעד קריב: זה ברור

גלעד קריב:  אנחנו מדברים על אנשים שכבר עובדים

לירון ספרד: עובדי הוראה או מועמדים

גלעד קריב: כלומר, הסיפא הזה חל גם על מצב של חידוש היתר העסקה

לירון ספרד: אישור ההעסקה הוא פר מוסד החינוך או הבעלות של - - - אם אדם עובד בעיריית פתח תקווה ועכשיו רוצה לעבור לעבוד ברשת אורט, הוא צריך אישור העסקה אחר

גלעד קריב: רק מבחינת לשון הסעיף, צריך לראות שהמילים "התנהגות עובד נוכח עבודתו בבית הספר", יהיו קצת יותר ברורות, כי אנחנו מדברים גם על מצב שאדם עוד לא עובד בבית הספר

גלעד קריב:  הניסוח פה קצת לא מוצלח, ויש אנשים שכבר עובדים

נירה לאמעי רכלבסקי: נכון

לימור סון הר-מלך: השאלה אם החוק מדבר בזמן שהוא עובד

לימור סון הר-מלך:  אם זה היה טרם עבודתו, זה לא חל עליו

לירון ספרד: אולי נוכח תפקידו כעובד חינוך

עמית הלוי: אבל ברור שזה תפקידו, שהוא עובד הוראה

עמית הלוי:  אתם הרי רציתם שזה לא יהיה אדם שהשפיע בפועל בבית הספר, כמו שהסברת

לירון ספרד: חבר הכנסת קריב מתייחס למצבים שבהם אנחנו שוללים מלכתחילה

לירון ספרד:  לכן אני אומר שאולי במקום "נוכח עבודתו בבית הספר" נכתוב: נוכח תפקידו כעובד חינוך

נירה לאמעי רכלבסקי: אגב, אני לא בטוחה שצריך את הסיפא

נירה לאמעי רכלבסקי:  ברור שאנחנו מדברים על קטינים או חסרי ישע

לירון ספרד: אנחנו רוצים לשים דגש כדי להתכתב עם הסעיף שדיבר על השפעה מזיקה

לירון ספרד:  בגלל זה הדגשנו את המילים: ובכלל זה

לירון ספרד:  כלומר, גם נוכח תפקידו

לירון ספרד:  לצורך העניין, גם מקרה שבו, חלילה, הייתה הטרדה מינית והיה בירור של ממונה על הטרדה מינית בגוף מסוים, אבל הוחלט לא להגיש תלונה כי המתלוננת לא רצתה להגיש תלונה, אבל הממונה על הטרדה מינית באותה רשות מקומית החליטה שהוא באמת אכן ביצע הטרדה מינית והוא פוטר בלי שיש הליך פלילי, וזה לא נוגע לעבודה עם קטינים או חסרי ישע כי הוא הטריד, חלילה, אשת צוות בבית הספר או מורה

לירון ספרד:  אלה בדיוק המקרים שבהם הסעיף הזה נותן מענה

לירון ספרד:  דיברת על הדלתא, על השפעה מזיקה על תלמידים? הינה, נכון, הוא הטריד מינית בבית הספר

נירה לאמעי רכלבסקי: כשאתם הסברתם לי את זה, הרגשתי שהשפעה מזיקה – אני רק מזכירה שאני הצעתי את חומרה מיוחדת בדיונים על החוק של שרן השכל

לירון ספרד: אם אנחנו כבר במצב של תיקון חקיקה מוסדר, נכון לבוא ולהרחיב את המצבים ולהבהיר שמדובר על חומרה מיוחדת

נירה לאמעי רכלבסקי: זה סעיף שלא קיים בחקיקה ואנחנו מוסיפים אותו

יוסף טייב: האם סעיף 3 יחול גם על תלמיד בכיתה י"ב והוא מעל גיל 18?     

נירה לאמעי רכלבסקי: אם אנחנו כוללים את הסיפא, שלדעתי לא חייבים אותה, ובכלל זה עם קטינים וחסרי ישע, ייכתב קטינים תלמידים או חסרי ישע, כי יש תלמידים שאינם קטינים

נירה לאמעי רכלבסקי:  וזה לאורך כל החוק

מיכל מרים וולדיגר: למה לא לכתוב תלמידים? זה כבר כולל את כולם

לירון ספרד: לפעמים האירוע נעבר על קטין שהוא לא בבית הספר

משה טור פז: או בצהרון או בחוג, ואתה רוצה שזה בכל זאת יחול עליו

משה טור פז:  אתה לא רוצה שתהיה פרשנות מצמצמת שנוגעת רק לחינוך פורמלי

יוסף טייב: סעיף 4

נירה לאמעי רכלבסקי: אנחנו מגיעים לסעיף 4 שלא מופיע בחוק הקיים, ואותו הוספנו

יוסף טייב: זה מופיע כסעיף 5 בהצעת החוק של עמית הלוי

לילך וגנר: שינינו את הסדר

נירה לאמעי רכלבסקי: אם אתה רוצה, אני אקריא גם את מה שכתוב בנוסח של חבר הכנסת הלוי

נירה לאמעי רכלבסקי:       4

נירה לאמעי רכלבסקי:  הוכח להנחת דעתו של המנהל הכללי כי העובד עשה מעשה של הזדהות עם ארגון טרור כהגדרתו בסעיף 21(א)(1) לחוק המאבק בטרור, או שפרסם קריאה ישירה לביצוע מעשה טרור, או שפרסם דברי שבח, אהדה או עידוד למעשה טרור, תמיכה בו או הזדהות עימו, ויש בכך משום חומרה מיוחדת נוכח עבודתו בבית ספר, ובכלל זה עם קטינים או חסרי ישע

נירה לאמעי רכלבסקי:  החלטה לפי סעיף זה טעונה התייעצות עם היועץ המשפטי לממשלה או בא כוחו

משה טור פז: תסבירו את הדיוק הזה, למה הוא נדרש, לדעתכם

נירה לאמעי רכלבסקי: לפני זה אני רוצה להבהיר מה זה מעשה טרור לפי סעיף 24(א)(1)

עמית הלוי: דובר על ארגון טרור, לא על מעשה טרור

נירה לאמעי רכלבסקי: אני רוצה להזכיר שאנחנו מסייעים למנכ"ל משרד החינוך, אנחנו מבנים לו את שיקול הדעת, וכוללים דברים שיסייעו לו לקבל החלטה

נירה לאמעי רכלבסקי:  לכן, משרד החינוך מסכים עם הנוסח שמשרד המשפטים הציע, ואני מודה שגם אני, בנוסח המקביל, חשבתי שתהיה בעיה למנכ"ל משרד החינוך שצריך לקבל החלטה שתעמוד בבית משפט

יוסף טייב: חבר הכנסת הלוי, יש לך התנגדות לניסוח, ללא קשר לסיפא כרגע?     

עמית הלוי: כן, כן

עמית הלוי:  התוספת העיקרית היא להוסיף לא רק אדם שהשתתף במעשה טרור או הואשם

עמית הלוי:  זאת בעצם התוספת העיקרית בחלק הזה

נירה לאמעי רכלבסקי: אני יכולה להקריא את מה שאתה מציע, רק כדי שיהיה ברור

נירה לאמעי רכלבסקי:  בנוסח שאתה מציע: הוכח להנחת דעתו של המנהל הכללי כי העובד גילה הזדהות עם מעשה טרור או עם ארגון טרור, או כי הוא בעל זיקה לארגון טרור

עמית הלוי: החידוש בחקיקה הזאת, ואני אומר את זה בעיקר לציבור – פה זה מוסכם – זה גם לגבי אדם שהביע הזדהות, כלומר רק בן אדם שהזדהה

עמית הלוי:  זה אכן מופיע בחוק הטרור, אלא ששם, לטובת מעצר פלילי שלו, אם מדובר על הזדהות עם מעשה טרור, מדובר על הזדהות שהשפיעה גם באופן מעשי

עמית הלוי:  לכן, לאורך השנים, חוץ מהוראת השעה שהוציא עכשיו פרקליט המדינה - - -     

לילך וגנר: זה תלוי

עמית הלוי: אני לא מדבר על ארגון טרור

עמית הלוי:  אם הוא הזדהה עם ארגון טרור, לא צריך להראות שזה השפיע, אבל אם הוא הזדהה עם מעשה טרור - - -     

נירה לאמעי רכלבסקי: שים לב, הפירוט הוא רק מעשה טרור

עמית הלוי: רגע, אני מחדד מה זה, ואני רוצה להבין שזה אכן מה שכתוב כאן

עמית הלוי:  ההזדהות לא עם ארגון טרור

עמית הלוי:  יש הבדל בחוק הטרור בין הזדהות עם ארגון טרור להזדהות עם מעשה טרור

עמית הלוי:  הזדהות עם ארגון טרור – לא מחייב שזה השפיע באופן מעשי

עמית הלוי:  הזדהית עם ארגון טרור? העונש שלך הוא מאסר וכולי

עמית הלוי:  הזדהות עם מעשה טרור, זה רק אם הוכח שההזדהות הזאת, הייתה לה השפעה מעשית וכו'

עמית הלוי:  זה בחוק הטרור

עמית הלוי:  פה, לעומת זאת, בא מורה, הזדהה עם ארגון טרור, פרסם דברי שבח, אהדה או עידוד למעשה טרור, תמיכה או הזדהות עימו, הוא יכול להיות מפוטר מבחינת שיקול הדעת המינהלי, בלי קשר להשפעה או לא השפעה

עמית הלוי:  זה קשור למה שאמר קודם לירון – מחנך שעושה לייק לאונס אישה בבארי, לא יכול להיכנס לכיתה בלי קשר אם הוא השפיע בכיתה או לא השפיע בכיתה

עמית הלוי:  זה א'-ב' של חינוך

עמית הלוי:       למה אני מתנגד, אדוני היושב-ראש, לסיפא

עמית הלוי:  אומנם אני חבר כנסת צעיר, אבל אני מכיר את התופעה הזאת, שמטביעים את הצדק באוקיינוס של מילים

עמית הלוי:  יצא לך פעם להכיר את זה? יש אוקיינוס של מילים, והצדק טובע בסוף

עמית הלוי:  לכן, אני נגד המילים: אבל יש בו חומרה מיוחדת

עמית הלוי:  שום חומרה מיוחדת

עמית הלוי:  מה שכתוב לפני כן – לא צריך שום הגדרת חומרה, לילך

עמית הלוי:  מי שהזדהה עם ארגון טרור, את צריכה לרעוד, להזדעזע מזה, ולהעיף אותו מבית הספר לכל הרוחות

עמית הלוי:  זה לא קשור לחומרה מיוחדת, זה לא קשור לקטינים ולחסרי ישע, ובפלפול אם הוא השפיע על קטינים או לא השפיע, נוכח עבודתו או תפקידו – שום דבר

עמית הלוי:       אדם שהזדהה עם עריפת הראשים ועריפת – אני לא רוצה לומר עוד איזה איברים – הוא לא בבית הספר, נקודה

עמית הלוי:  לכן, זה גם לא טעון שום התייעצות

עמית הלוי:  שום התייעצות זה לא טעון

עמית הלוי:  אם את לא סומכת על מנכ"ל משרד החינוך, תעשי חוק

עמית הלוי:  אין דבר כזה

עמית הלוי:  מה זה טעון התייעצות? אדם הזדהה עם ארגון טרור, למה זה טעון התייעצות, ריבונו של עולם? אדם הזדהה עם מעשה טרור

עמית הלוי:  את יודעת מה קרה בניר עוז? אדם הזדהה

עמית הלוי:  ישב פה סימון דוידסון, הראה במצגת פעם אחר פעם אנשים שהזדהו עם הדברים הכי לא אנושיים

עמית הלוי:  לא אנושיים

עמית הלוי:  את צריכה התייעצות עם מישהו בעניין הזה? מנכ"ל משרד החינוך צריך להתייעץ עם היועץ המשפטי? למנכ"ל משרד החינוך אין שיקול דעת, לדעתכם? כמה אפשר לבזות את מנכ"ל משרד החינוך? מה זה?     

יוסף טייב: תודה רבה, חבר הכנסת הלוי

לילך וגנר: אני הבטחתי לחברים שלא נמצאים פה שאני אחדד, שברור שההפניה לחוק המאבק בטרור, לסעיף 24, הכוונה לא לרף שנדרש לצרכים הפליליים של חוק המאבק בטרור

לילך וגנר:  כאן הרף הוא רף מינהלי והוא לא קשור

לילך וגנר:  זה רק שימוש במונחים המקובלים, הידועים והמוכרים לכל הנפשות הפועלות שהעדפנו להפנות אליהן

לילך וגנר:  זאת ההתייחסות שלי לגבי הרישא, ולגבי הסיפא יתייחסו חברותיי

יוסף טייב: בבקשה

עידית ריס: שלום, אני מייעוץ וחקיקה

עידית ריס:  אני רוצה להתייחס באופן כללי לכל התיקונים שעשינו בסעיף, וגם לסיפא

עידית ריס:  הטלת סנקציה כל כך משמעותית בגלל מעשה של הזדהות או ביטוי, היא לא פשוטה מבחינה חוקתית

עידית ריס:  היא לא פשוטה

נירה לאמעי רכלבסקי: וכשהיא לא נעשית על ידי בית משפט

עידית ריס: הטלת סנקציה מינהלית, כשהמעשה לא ברף הפלילי

עמית הלוי: כמה משרד החינוך הטיל את הסנקציה הזאת בשנה האחרונה, את יודעת? על מקרים פי אלף פחות חמורים התייעצו עם היועץ המשפטי? האם את צעקת איך שר החינוך פיטר השנה ארבעה-חמישה מורים, על זה שהם צעקו בחדר כל מיני דברים – לירון יכול לפרט לך

עמית הלוי:  למה שם לא דרשת ייעוץ משפטי? הרי זאת סנקציה נוראית, נכון?     

עידית ריס: אנחנו מתייחסים לבקשה      

עמית הלוי: למה את לא דורשת בתיקון הזה, שגם על הסעיפים הקטנים הקודמים תהיה התייעצות עם היועץ המשפטי? למה לא בסעיפים הקודמים? למה בסעיפים הקודמים אין התייעצות עם היועץ המשפטי? למה אפשר להעיף מורה שצעק על מורות? מבחינתך, זה לא צריך ייעוץ משפטי, נכון?     

מיכל מרים וולדיגר: אני יכולה להגיד לך שהילדים יותר מדאיגים אותי, גם אם נעשה עוול למורה

יוסף טייב: עמית, האמירה שלך ברורה

יוסף טייב:  בוא ניתן למשרד המשפטים לענות

עמית הלוי: הרי זה הפוך בדיוק

עמית הלוי:  מורה על צעק על מורות, את צריכה לומר - - -     

יוסף טייב: עמית, תן לה לענות

יוסף טייב:  אנחנו כולנו בדעה שלך שמי שמזדהה עם טרור, צריך לשלוח אותו – אני לא רוצה להגיד לאן

יוסף טייב:  כן, בבקשה

עידית ריס: ניסינו לקחת את הבקשה של שר החינוך ושל המציע, ולראות איך אנחנו יכולים לתחם אותה ולתת את ההגנות הנדרשות בתוך הסעיף ולרכך אותו כדי שנוכל לאשר אותו מבחינה חוקתית

עידית ריס:  זה לא פשוט להפעיל סנקציה מינהלית

עמית הלוי: תסבירי לי למה הבדל לבין סעיפים קודמים

עידית ריס: אני אשמח להשלים את כל ההתייחסות, ואז לענות על כל השאלות

עידית ריס:  אני אומרת שוב, זה לא פשוט חוקתית להטיל סנקציות כל-כך כבדות בשיקול דעת מינהלי על עבירות של מחשבות שבלב או על עבירות ביטוי

עמית הלוי: למה מחשבות שבלב? מי כתב פה מחשבה שבלב? למה את אומרת?      

מיכל מרים וולדיגר: כתוב כאן: הוא עשה מעשה של הזדהות

עמית הלוי: לא, לא, לא, לא

יוסף טייב: הזדהות זה לא מחשבות שבלב

עמית הלוי: פרסום דברי שבח

נירה לאמעי רכלבסקי: את מתכוונת לפגיעה בזכות חוקתית לחופש ביטוי

עמית הלוי: זה כולל מחשבות שבלב? חשוב לומר

עמית הלוי:  את בעד מחשבות שבלב? את בעד מחשבות שבלב?     

לימור סון הר-מלך: אתם מגחיכים את הכול

לימור סון הר-מלך:  אתם מוזילים ומגחיכים את הכול

לימור סון הר-מלך:  מחשבות שבלב

עידית ריס: אני אשמח להשלים

עידית ריס:  לכן, הכנסנו כמה איזונים וריכוכים לתוך הסעיף

עידית ריס:  ראשית, ביקשנו לדייק ולגדר את המעשה שבגינו אפשר לפטר אדם או לסרב לאשר לו להיות עובד הוראה, ולתחם אותו לפרסום או למעשה הזדהות פומבי

יוסף טייב: על זה יש הסכמה

עידית ריס: שנית, אנחנו חושבים שדרושה חומרה מיוחדת למעשה וקשר סיבתי של המעשה לעובדה שהוא עובד במוסד חינוך, וזה בגלל החשש שייכנסו לכאן מעשים שהם בדרגה מאוד מאוד קלה או זניחה

עידית ריס:  אני מאמינה שבמציאות - - -     

לימור סון הר-מלך: תני לנו דוגמה

מיכל מרים וולדיגר: איזה קלה או זניחה? אם אדם עשה מעשה פומבי והזדהה עם הטרור - - -     

עמית הלוי: לא, לא כתוב פומבי

עמית הלוי:  לא כתוב הזדהות פומבית ואני מתנגד לזה, ואם את חושבת שהזדהות זה רק פומבית ואדם בווטסאפ שלו אומר שצריך לרצוח את נשות כפר עזה, והוא יהיה מורה בישראל, יש לך טעות

מיכל מרים וולדיגר: ווטסאפ זה פומבי

עמית הלוי: לא פומבי

עמית הלוי:  הזדהות זה לא פומבי

גלעד קריב: אולי להפסיק להתנפל? מה קרה? מישהו אמר שזה מה שהיא חושבת? לא, ברצינות

מיכל מרים וולדיגר: זה מה שהיא אומרת, זה מה שהיא חושבת

לימור סון הר-מלך: סליחה, אתם אומרים דברים שיש להם השלכות על חיים של בני אדם

לימור סון הר-מלך:  אתה לא יכול להשתיק אותנו

לימור סון הר-מלך:  זה התפקיד שלנו

יוסף טייב: חברי הכנסת, תודה רבה

עידית ריס: שלישית, אנחנו חושבים שבגלל סוג העבירות שהן עבירות ביטוי, כמו גם בהקשרים אחרים, נכון שתהיה התייעצות עם נציג היועץ המשפטי לממשלה או בא כוחו

נירה לאמעי רכלבסקי: תסבירי למה

נירה לאמעי רכלבסקי:  הרי יש סיבה

נירה לאמעי רכלבסקי:  הגשת כתב אישום לפי חוק המאבק בטרור דורשת אישור של היועץ המשפטי לממשלה בגלל המורכבות של הדברים

מיכל מרים וולדיגר: אין מורכבות

מיכל מרים וולדיגר:  כשאדם מסמן "וי" כמה פעמים על מישהו שנרצח

נירה לאמעי רכלבסקי: מיכל, אנחנו מדברים על מקרי קיצון, והמציאות מורכבת יותר

נירה לאמעי רכלבסקי:  והיא מורכבת לא רק ממקרי קיצון אלא גם ממקרי ביניים, משטח אפור      

לימור סון הר-מלך: תני לנו דוגמה לשטח אפור

מיכל מרים וולדיגר: אז הוא יפנה לבית המשפט ויגיד שזה לא בסדר

מיכל מרים וולדיגר:  שמעתי בקשב רב את מה שהיא אומרת, ואני אומרת לך שאם אנחנו צריכים לשמור על הילדים שלומדים בבית הספר, ובאמת פגענו במורה, מאה אחוז

מיכל מרים וולדיגר:  המורה יכול ללכת לבית משפט ולהגיש את מה שהוא יגיש

מיכל מרים וולדיגר:  אני מעדיפה להסתכן בזה ולשמור על הילדים, גם אם חטאתי ועוויתי למורה אחד

מיכל מרים וולדיגר:  יש לנו אחריות, ויש להם כלים אחרים, לאותם מורים, איך להחזיר אותו בחזרה

יוסף טייב: חברים, חברים, אני רוצה להגיד לשם שיש לנו מספר דיונים, וביניהם דיונים סופר-חשובים גם כן

יוסף טייב:  אני לא יודע אם יותר מזה, אבל לא פחות – דיון על מתווה הבגרויות

יוסף טייב:  אני מציע, חבר הכנסת הלוי, למרות שבדרך כלל אני לא מכנס דיונים מהרגע להרגע, כפי שתיארת בתחילת הדיון, אני מציע למצוא דרך להתכנס תוך כמה ימים להמשך דיון על הצעת החוק

יוסף טייב:  אני מציע שלפני כן, עמית, נעשה שולחן עגול כדי להגיע להבנות רחבות

יוסף טייב:  בסוף אני רוצה יהיה דיון פרודוקטיבי

עמית הלוי: דיון פומבי זה חשוב

עמית הלוי:  היועצת המשפטית אמרה דבר חשוב

יוסף טייב: נירה, לשבת ולתאם את זה מול יהודית, כדי לראות איך אנחנו מתכנסים כמה שיותר מהר להמשך דיון

יוסף טייב:  ברשותכם, אני נועל את הדיון